hidoyat.uz – “Мовароуннаҳр” нашриётининг сайти - "Отамнинг дўсти экансиз..."\n"Отамнинг дўсти экансиз..."\n2012 йил 3 апрел\nЎтган йили пахта терими мавсумида мен ҳам четда тургим келмади, Дардақ участкасининг Дўстлик қишлоғига велосипедда қатнаб пахта тердим. Ўша ерда Йўлдошвой деган ўзим тенги киши билан яқиндан танишиб қолдим. Бир куни ундан Дардақнинг марказига шу ердан неча километр деб сўрасам, икки километр бўлса керак, деди. Бунинг сабаби бор эди: мен 1966 йили Андижон қурилиш техникумининг сиртқи бўлимига ўқишга кирганимда шаҳардаги қурувчилар ётоқхонасида яшаб, кундузи ишлар эдим. Хонада тўрт киши яшардик. Ҳаммамиз ҳар қаердан. Дардақлик ҳамхонамиз бухгалтерия бўлимида ўқир эди. Кундузи ҳамма ўзи билан ўзи бўларди. Лекин кечқурун йиғилиб овқат пиширамиз, ишларни бўлиб олганмиз. Шунга қарамасдан, гоҳида "Сен тозала!", "Йўқ, сен бозорга бориб кел!" деб тортишар эдик. Шундай пайтда дардақлик дўстимиз: "Шу ишга шунчами-а?" деб ўзи қилиб қўяр эди. Биз индамай қолардик. Бора-бора ўртада иноқлик, ҳурмат ортди, "Сиз ўтиринг", "Йўқ, сиз ўтиринг, шу ишни менга қўйиб беринг", деб бир-биримизни иззат қила бошладик. Ўқишлар тугади. Мана, қанча йиллар бўлибди, лекин дардақлик ўртоғимизни ҳали учратганим йўқ, манзилини ҳам аниқ билмайман.\nЙўлдошвой акага ўша гапларни айтиб бердим. "Иложи бўлса, бориб кўриб келар эдим", десам, у:\n– Исми нима? – деб сўради.\n– Эсимда йўқ.\n– Унда қандай топасиз? Дардақ ҳам катта жой, қаерда ишлар экан? – деди.\n– Гаражда нормировкачи, – дедим.\n– Ундай бўлса, Дардаққа бориб, эски шопир ёки тарактирчилардан сўранг, – деди.\n"Аллоҳ, ўзинг мадад бер, ҳаёт бўлса кўришиб келаман, ўтган бўлса, фотиҳа ўқиб келаман", деб велосипедда йўлга чиқдим.\nДардаққа киришда икки қарияни учратиб, сўрашиб, келиш сабабимни айтдим. Улар ҳайрон бўлиб, 40-50 йил олдинги дўстини энди истаб келса-ю, исми-фамилиясини билмаса, деб ҳайратланишди.\n– Нима қилай, яхши ният билан йўлга чиқдим, тополмасам, масжидларингда аср намозини ўқиб қайтаман, – дедим. Шунда мўйсафидлардан бири ўйланиб:\n– Мен шопир бўлиб ишлаганман. Бизда Йўлдошев Каримжон исмли йигит нормировкачи эди. Ўтганига бир йил бўлиб қолди, – деди. Манзилини сўрасам, масжидга яқинлигини айтди. Боргунимча намоз вақти бўлиб қолди. Масжидда намозни ўқиб, шу ердаги оқсоқоллардан сўрасам, уйини айтиб беришди. Яхши инсонлар экан.\nУйига бордим, келин чиқди. Сўрашиб, Қуръон тиловат қилиб, келишим сабабини айтдим. Ўзим ишонишим учун:\n– Қайнотангизнинг расми борми, бир кўрсам, – дедим. "Хўп", деб олиб чиқди. Худди ўзи. Келини қайнотасини таърифлаб йиғлади.\n– Эрим Умиджон катта ўғли бўлади, ҳозир чақираман, бизникида қоласиз, – деб кетишимга унамади.\n– Йўқ, қизим, мен пахта тергани келганман, – деб манзилимни айтиб, қайтиб келдим. Йўлдошвой акага топганимни айтдим. Эртасига пахтани доимгидек тонгда териб, ётоққа келиб, фарз намозини ўқиб турсам, бир йигит йўқлаб келганини айтишди. Чиқсам, худди отасининг ўзи бир йигит турибди. Эски қадрдонлардай қучоқлашиб кўришиб, ҳол-аҳвол сўрашдик.\n– Сиз отамнинг дўсти экансиз, оилам сўзлаб берди. Кеча кетиб қолибсиз, бугун олиб кетгани келдим. Уйда девзирадан ош қилиб, бафуржа гапириб берасиз, суҳбат қиламиз отам ҳақида, – деди.\n– Раҳмат, Умиджон, сизлар саломат бўлинглар, ҳамма умидларингиз рўёбга чиқсин, Аллоҳдан сўрайман, – десам:\n– Йўқ! Олиб кетаман, бўлмасам, қачон вақтингиз бўлишини айтинг, – деб туриб олди. – Менинг сизга айтадиган дил сўзларим кўп. Сизни кўриб отамни топиб олгандай бўлдим, – деб кўзига қувонч ёшлари қалқди.\n– Умиджон, ўзим бораман, – деб хайрлашдим. У-ку кетди, мен ўзимни тўхтатолмайман. Қаранг, отасининг 40-50 йил олдин кўрган дўстини шунчалик меҳр-муҳаббат билан уйга чақириб, отаси руҳини шод этмоқчи. Бир хил фарзандлар тирик ота-онасининг қадрига етмай хор қилишади...\nЭнди дам оламиз деб турсам, ўғлим келиб: "Дада, ҳар қанча ёрдам дейсизми, пахта териш дейсизми, бу ишларни биз қиламиз. Бўлди, бизга сизнинг соғлигингиз керак", деб, велосипедимни ҳам машинага ортиб уйга олиб келишди.\nАндижон вилояти Қўрғонтепа шаҳри\nТаҳририятдан: Хатни ўқиб, кўнглингиз ёришиб кетгандир. Бошқаларга ҳам ибрат қилиб гапирса арзигулик. Атрофимизда меҳру оқибатли, садоқатли, фазилатли бунақа одамлар оз эмас. Яхшиликдан сабоқ берадиган хилма-хил воқеалар сизнинг ҳаётингизда ҳам юз берган бўлиши мумкин. Ёзиб юборинг, "Ислом нури" ё "Ҳидоят" саҳифаларида чоп этишга ҳаракат қиламиз.\n1534 марта ўқилган.


Йўқолсин Ўзбекистондаги Ислом Каримов диктатураси! « Ўзбекистон Халқ Ҳаракати\nЙўқолсин Ўзбекистондаги Ислом Каримов диктатураси!\nЎХҲ сайтига такрор хуш келдингиз! Cайтимизга ҳужумга сабаб бўлган материалларга келадиган бўлсак, булар фикримизча асосан уч қисм хабар ва мақолалардан иборат эди.\n29 January 2013 - 11:22\nЎХҲ сайтига такрор хуш келдингиз!\nҲаракатимизнинг ҳурматли аъзолари, хайрихоҳлари ва ҳамюртларимиз!\nМаълумингиз, ҳаракатимизнинг расмий сайти бўлган www.uzxalqharakati.comўтган кунларда унга қилинган ҳужум натижасида деярли уч кун давомида ишламай қолди. Кечадан бошлаб сайтимиз яна тўлиқ фаолият олиб бормоқда. Аввало сайтимиз ишламай қолган ушбу кунларда биздан ҳол аҳвол сўраган, ўз ёрдамини таклиф қилган дўстларимизга, бу ҳақда маълумот берган “Озодлик” ва ББС радиоларининг ўзбек тили бўлимларига ўз миннатдорчилигимизни билдирамиз.\nХўш сайтимиз нега ишламай қолган эди?\nБу саволнинг жавобини аввало ЎХҲ қандай ҳаракат, унинг ғоя ва мақсадлари нимадан иборат, деган саволдан излашимиз керак бўлади. Бу саволга жавобни ушбу линкдан ўқишингиз мумкин.\nҲақиқатан ҳам ЎХҲ бугун дунёнинг энг қаттол диктаторлик режимларидан бири, дея аталаётган Ўзбекистондаги Ислом Каримов диктатурасига қарши бўлган асосий сиёсий мухолиф кучдир. Шунинг учун ҳам бу диктатор ва унинг малайлари бизнинг фаолиятимизга тўсиқ қўйиш учун бутун чораларни кўриб келмоқда. Бу диктатура фақат бизнинг сайтимизни эмас, ҳур фикрни ифодалайдиган оммавий ахборот воситалари, интернетдаги ижтимоий тармоқларга ҳам цензура қилиб келаётгани бир ҳақиқатдир.\nЭнди бевосита сайтимизга ҳужумга сабаб бўлган материалларга келадиган бўлсак, булар фикримизча асосан уч қисм хабар ва мақолалардан иборат эди.\nУлардан биринчиси, ЎХҲ нинг сўнгги ҳафталарда бошлатган зулм режимига қарши варақалари эди. Бундай варақа тарқатиш сафарбарлигини бундан кейин ҳам ҳар ҳафта давом эттириш ниятидамиз.\nИккинчидан, сайтимизда эълон қилинган Усмон Ҳақназаровнинг “Гулнора Каримова нима учун Рамзан Қодиров билан учрашди?” мақолалар туркуми ўқувчиларимизда жуда катта қизиқиш уйғотди ва ҳар куни мингларча ҳамюртларимиз тарафидан ўқилди.\nВа ниҳоят учинчидан, ЎХҲ Одноклассники гуруҳида олиб бораётган ташвиқот ишларимиз ва бу гуруҳимиз аъзолари сонининг кундан кунга тез суръатлар билан ошиб бориши диктатор Каримов ва малайларини чинакам қўрқитган бўлса керак ки, ҳаракатимизнинг сайтига давлатнинг катта маблағини сарфлаб, уни вақтинча ишдан чиқаришга муваффақ бўлишди.\nКўриб тургангиздек, биз яна янада кучли ишонч ва илҳом билан сизларнинг хизматингизга шаймиз. Барчаларингиздан биз билан ҳамкорлик қилишни ва бизни қўллаб қувватлашларингизни кутиб қоламиз.\nЯшасин Эркинлик ва Адолат!\n29 январь 2013 йил.


Ўзбекистон Республикаси Фанлар академияси кимё-биология фанлари йўналишидаги илмий-тадқиқот муассасаларининг молиялаштирилишини такомиллаштириш ҳамда самарадорлигини ошириш чора-тадбирлари тўғрисида\n9719 Ўзбекистон Республикаси Фанлар академияси 01/11/2019 16/11/2019 9\nМамлакатимизда академик илм-фанни янада ривожлантириш, Фанлар академиясининг кимё-биология фанлари йўналиши таркибига кирувчи илмий-тадқиқот муассасалари илмий салоҳияти ва фаолиятини танқидий таҳлил натижаларини инобатга олган ҳолда илмий-тадқиқот фаолиятини ташкил этиш ва бошқариш, тадқиқот олиб бориш тизимини тубдан такомиллаштириш ва илмий салоҳиятни ривожлантириш бўйича комплекс чора-тадбирларни амалга ошириш мақсадида Вазирлар Маҳкамаси қарор қилади:\n1. Ўзбекистон Республикаси Фанлар академиясининг кимё-биология фанлари комплекси таркибига кирувчи илмий-тадқиқот муассасалари тузилмаси 1–11 иловаларга мувофиқ тасдиқлансин;\nўсимлик ва ҳайвон организмари асосида берилган хоссага, юқори самарадорликка эга бўлган биологик фаол моддаларни яратиш (ажратиб олиш, синтез қилиш, модификациялаш);\nуларнинг тузилишини ўрганиш, функционал фаоллигини скрининг қилиш; структура-функция боғлиқликни аниқлаш ва модель системаларда\n(in vitro, in vivo) молекуляр даражада таъсир этиш механизмларини тадқиқ қилиш, муҳим биомолекуляр тизимларни таъсир этиш механизми\nва тузилишларини ўрганиш бўйича фанлараро тадқиқотларни амалга ошириш;\nдоривор бирикмаларни йўналтирилган етказиб берилиши ва уларнинг таъсир кўрсатиш нишонларини топиш учун векторларни конструкциялаш;\nянги дори препаратларини яратиш, клиниколди ва клиник тадқиқотларнинг барча босқичларини ўтказиш, ҳужжатларни расмийлаштириш ва ишлаб чиқариш учун рухсатнома олиш;\nдори препаратлари, озиқ-овқат маҳсулотлари ва ўсимликларни ҳимоя қилиш кимёвий воситаларининг биоҳавфсизлигини баҳолаш бўйича сертификатланган усулларни ишлаб чиқиш;\nқишлоқ хўжалик экинларининг ривожланиш жараёнига биотик\nва абиотик омилларнинг таъсири остида иммунитет индукциясининг молекуляр механизмларини ўрганиш ҳамда кўпайиш, ўсиш\nва ривожланишни мақсадли бошқариш учун самарали таъсирга эга бўлган бирикмаларни яратиш;\nўсимликлар ва қишлоқ хўжалиги маҳсулотларини экологик ҳавфсиз ҳимоя қилиш воситалари ҳамда ўсиш стимуляторларини яратиш;\nилмий тадқиқотлар ва инновацион ишланмаларнинг натижаларини ишлаб чиқаришга жорий қилиш ва тижоратлаштириш – Фанлар академиясининг О.С. Содиқов номли Биоорганик кимё институтининг;\nэкспортга йўналтирилган, рақобатбардош маҳсулотлар ишлаб чиқаришга йўналтирилган юқори самарали, ресурсларни тежайдиган, юқори технологияларни яратиш ва ривожлантириш бўйича тадқиқотлар ўтказиш;\nмаҳаллий хом-ашёлардан катализаторлар ва демульгаторлар ишлаб чиқариш бўйича самарали технологияларни ишлаб чиқиш;\nёқилғи ва ишлаб чиқариш чиқиндиларини иккиламчи қайта ишлашни ташкил қилган ҳолда углеводородларни қайта ишлашнинг самарали\nва ресурс тежайдиган технологияларини яратиш;\nдон ва сабзавот экинлари учун самарали ўғитлар, дефолиантлар, стимуляторлар, шунингдек олдиндан белгиланган хусусиятларга эга бўлган комплекс таъсирли уруғларни яратиш ва ишлаб чиқариш;\nОролбўйи минтақаси тупроқлари ва қумларини кимёвий ва биологик мустаҳкамлашнинг самарали усулларини ишлаб чиқиш ва жорий этиш;\nрангли ва нодир металларни сорбцион ажратиб олиш бўйича юқори самарали теxнологияларни яратиш;\nмахаллий xом ашё асосида иссиқлик ва товушдан сақловчи қурилиш материаллари ишлаб чиқариш теxнологиясини яратиш;\nасбест-цемент маҳсулотлари ва цемент ишлаб чиқариш учун ресурсларни тежайдиган, экологик тоза теxнологияларни ишлаб чиқиш;\nтадқиқот натижалари ва инновацион ишланмаларни тижоратлаштириш – Фанлар академиясининг Умумий ва ноорганик кимё институтининг;\nтегишли иқтисодиёт секторларига илмий натижаларни тадбиқ этиш бўйича инновацион ёндашув ва таклифлар ҳамда янги илмий йўналишларни ишлаб чиқиш;\nўсимликлар генетикаси, физиологияси, биокимёси, молекуляр биологияси, селекцияси, уруғчилик ва уруғшунослигининг устувор йўналишларида тадқиқотлар олиб бориш, генетиканинг анъанавий\nва замонавий услублари асосида нав яратишнинг янги услубларини яратиш;\nGossypium L. туркуми коллекциясининг биохилма-хиллигини ўрганиш ва бойитиш;\nмосланувчанлик жараёни ирсийланишининг генетик қонуниятларини, мосланувчанликнинг эпигенетик ва морфофизиологик хусусиятларини ўрганиш, қишлоқ хўжалик экинларининг биотик ва абиотик омилларига чидамлилигини ошириш йўлларини аниқлаш;\nқишлоқ хўжалик экинлари, доривор ва фитомелиоратив ўсимликлар ишлаб чиқаришнинг биотехнологик услубларини яратиш ва амалиётга тадбиқ этиш;\nқишлоқ хўжалик экинларининг оригинал ва F1 дурагай уруғлари олишнинг янги самарали услубларини ишлаб чиқиш;\nтупроқ унумдорлигини ва қишлоқ хўжалик экинларининг маҳсулдорлигини ошириш учун микроблар асосида янги био – ва нано материаллар яратиш;\nқишлоқ хўжалик экинлари касалликларини фитопатологик\nва молекуляр диагностика қилиш, олдини олиш ва даволаш усулларини ишлаб чиқиш;\nилмий тадқиқотлар натижалари ва инновацион ишланмаларни ишлаб чиқаришга тадбиқ этиш ва тижоратлаштириш – Фанлар академиясининг Генетика ва ўсимликлар экспериментал биологияси институтининг;\nбактериология, микология, вирусология, молекуляр биология, ген муҳандислиги ва замонавий биотехнология соҳаларида микробиология\nва биотехнологиянинг устувор йўналишлари бўйича фундаментал, амалий тадқиқотлар ва инновацион ишларни бажариш;\nмикробиология ва биотехнология соҳасида юқори малакали кадрлар тайёрлаш;\nмикробиология ва биотехнологиянинг турли жабҳаларида қўлланиладиган микроорганизмлар тўплами фондини шакллантириш\nмикроорганизмлар штаммларини улардан фойдаланувчиларнинг талабига биноан, патент олиш мақсадида микроорганизм штаммларини сақлашни таъминлаш;\nсаноат, фармацевтика, қишлоқ хўжалигида ва атроф-муҳитни муҳофаза қилиш учун микроорганизмларнинг ноёб махаллий штаммларини танлаб олиш ва улар асосида экологик тоза чиқиндиларсиз ва кам чиқиндили биотехнологияларни ишлаб чиқиш;\nянги авлод биопрепаратларини ишлаб чиқиш учун юқори фаолликка эга бўлган микроорганизмларни танлаб олиш ва ген муҳандислиги усуллари билан яратиш;\nўсимликларнинг ўсиши ва ривожланишини тезлаштириш, фитопатогенлардан ҳимоя қилиш, ҳосилдорликни ошириш учун янги, хавфсиз, импорт ўрнини босадиган экологик тоза микроб препаратларини ишлаб чиқиш ва агросаноат мажмуасига киритиш;\nюқори биологик фаолликка эга бўлган бифидобактериялар ва сут ачитувчи бактериялар штаммларини ажратиш ва танлаб олиш хамда халқ хўжалиги, чорвачилик, паррандачилик ва балиқчилик учун юқори самарадор оқсил билан бойитилган пробиотик микроб препаратлари ва биосинтез маҳсулотларини ишлаб чиқариш биотехнологияларини яратиш ва амалиётда қўллаш\nмаҳаллий ресурслар базасида биоёқилғи ишлаб чиқаришнинг ишончли, экологик тоза технологияларини яратиш;\nатроф-муҳит намуналарини биоремедиация қилиш технологияларини ишлаб чиқиш ва жорий этиш;\nсимбиоз ҳолда яшовчи ризосфера микроорганизмлари билан ўсимликларнинг ўзаро таъсирини ўрганиш;\nқишлоқ хўжалиги, саноат ва маиший чиқиндиларни чуқур ва самарали қайта ишлаш, биогаз ва юқори сифатли ўғитлар учун оқава сувлар ва лойдан фойдаланиш технологияларини жорий этиш;\nтадқиқот натижалари ва инновацион ишланмаларни ишлаб чиқариш\nва тижоратлаштириш – Фанлар академиясининг Микробиология институтининг асосий вазифалари ва фаолияти йўналишлари этиб белгилансин.\n3. Қуйидагилар илмий-тадқиқот муассасалари фаолиятининг молиялаштириш манбалари этиб белгилансин:\n2020 йил 1 январидан ИТМ бино ва иншоотларини сақлаш харажатларини молиялаштириш учун ажратиладиган Ўзбекистон Республикаси Давлат бюджети маблағлари;\n2025 йил 1 январига қадар Ўзбекистон Республикаси Давлат бюджети ҳисобидан молиялаштириладиган ИТМ илмий ҳодимлари сони\n12-22 иловаларга мувофиқ босқичма-босқич камайтирилиб борилиши;\n2020 йил 1 январидан ИТМ ларда амалга оширилаётган фундаментал\nва амалий лойиҳалар амалга оширилиши тўхтатилиб бўшайдиган бюджет маблағлари ИТМ ларни сақлаш бўйича харажатларни қоплашга йўналтирилиши белгилансин.\n5. Ўзбекистон Республикаси Фанлар академияси унинг кимё-биология фанлар комплекси таркибига кирувчи илмий-тадқиқот муассасаларининг фаолиятини такомиллаштиришнинг мақсадли дастури, 2020-2024 йиллардаги илмий-тадқиқот ишлари дастури ҳамда мақсадли кўрсаткичлари (индикаторлар) ни бир ой муддатда Фан ва технологиялар бўйича республика кенгашига киритсин.\n6. Ўзбекистон Республикаси Ҳукуматининг айрим қарорларига 23-иловага мувофиқ ўзгартиришлар ва қўшимчалар киритилсин.\n7. Мазкур қарор ижросини назорат қилиш Ўзбекистон Республикасининг Бош вазирининг ўринбосари А.А.Абдуҳакимов ва Ўзбекистон Республикаси Фанлар академияси президенти Б.С.Юлдашев зиммасига юклансин.


Ярим йилда Ўзбекистон ЯИМи 6,2%га ўсди - 21.07.2021, Sputnik Ўзбекистон\nЯрим йилда Ўзбекистон ЯИМи 6,2%га ўсди\nЖорий йилнинг биринчи ярмида Ўзбекистон ялпи ички маҳсулоти ҳажми 6,2%га, ташқи савдо айланмаси – 13,6 %га ўсди. 21.07.2021, Sputnik Ўзбекистон\nТОШКЕНТ, 21 июл — Sputnik. 2021 йилнинг январь - май ойларида Ўзбекистон Ялпи ички маҳсулоти ҳажми 2020 йилнинг ушбу даврига нисбатан 6,2 %га ўсди, деб деб хабар қилмоқда Давлат Статистика қўмитаси.Давлат Статистика қўмитаси, ушбу давр мобайнида, Ўзбекистон ташқи савдо айланмаси ҳажми ҳам ошганини хабар қилмоқда.“2021 йилнинг январь-июнь ойларида ташқи савдо айланмаси ҳажми 18 013 млрд. долларни ташкил қилди ва 2020 йилнинг биринчи ярмига нисбатан 13,6 %га ўсди”, - дейилган хабарда.Ўзбекистон ташқи савдо айланмасида экспорт ҳажми 12,3 % ошиб $7 млрд., импорт ҳажми эса 13,4 %га ошиб $10,9 млрд.ни ташкил қилган.Ташқи савдо ҳамкорлари орасида энг йирик ҳамкорлар – Хитой (18,2%), Россия (17%), Қозоғистон (10,4%), Туркия (8,7%), Жанубий Корея(4,6%), Қирғизистон (2,4%) ва Афғонистон (2%).Эслатиб ўтамиз, Жаҳон банки йил бошида Ўзбекистон ЯИМи 2021 йилда 4,3% 2020 йилда эса 4,5%га ўсишини башорат қилган эди. Умуман Марказий Осиё ҳудуди бўйича иқтисодий ривожланиш суръати ўртача 3%ни ташкил қилади.\nдавлат статистика қўмитаси, иқтисод, ўзбекистон\n18:16 21.07.2021 (янгиланди: 18:20 21.07.2021)\n© СС0 / Unsplash / Paul TeysenКонтейнеры\n© СС0 / Unsplash / Paul Teysen\nЖорий йилнинг биринчи ярмида Ўзбекистон ялпи ички маҳсулоти ҳажми 6,2%га, ташқи савдо айланмаси – 13,6 %га ўсди.\nТОШКЕНТ, 21 июл — Sputnik. 2021 йилнинг январь - май ойларида Ўзбекистон Ялпи ички маҳсулоти ҳажми 2020 йилнинг ушбу даврига нисбатан 6,2 %га ўсди, деб деб хабар қилмоқда Давлат Статистика қўмитаси.\nАсосий ўсиш - хизматлар (+18%), юк ташиш (+14%), чакана савдо (+9%), саноат (+8,5%), инвестициялар (+5,9%) ва йўловчи ташиш (+4,1%) соҳаларида содир бўлган.\nДавлат Статистика қўмитаси, ушбу давр мобайнида, Ўзбекистон ташқи савдо айланмаси ҳажми ҳам ошганини хабар қилмоқда.\n“2021 йилнинг январь-июнь ойларида ташқи савдо айланмаси ҳажми 18 013 млрд. долларни ташкил қилди ва 2020 йилнинг биринчи ярмига нисбатан 13,6 %га ўсди”, - дейилган хабарда.\nЎзбекистон ташқи савдо айланмасида экспорт ҳажми 12,3 % ошиб $7 млрд., импорт ҳажми эса 13,4 %га ошиб $10,9 млрд.ни ташкил қилган.\nТашқи савдо ҳамкорлари орасида энг йирик ҳамкорлар – Хитой (18,2%), Россия (17%), Қозоғистон (10,4%), Туркия (8,7%), Жанубий Корея(4,6%), Қирғизистон (2,4%) ва Афғонистон (2%).\nЭслатиб ўтамиз, Жаҳон банки йил бошида Ўзбекистон ЯИМи 2021 йилда 4,3% 2020 йилда эса 4,5%га ўсишини башорат қилган эди. Умуман Марказий Осиё ҳудуди бўйича иқтисодий ривожланиш суръати ўртача 3%ни ташкил қилади.


Янги қонунлар сиёсий ҳаётда ўзгаришлар ясайдими?\nМарт ойи охирида Ўзбекистон Сенати сиëсий партияларнинг мамлакат бошқарувидаги ролини кучайтириш ва конституцияга ўзгартишлар киритиш тўғрисидаги қонун лойиҳаларини муҳокама қилади.\nБу ҳужжатлар парламентга Ўзбекистон президенти томонидан тақдим этилган ва Олий Мажлиснинг қуйи палатаси томонидан маъқулланган эди.\nРоссиялик журналист Александр Желенин “Независимая газета”да эълон қилинган “Тошкент муз эриши арафасида” сарлавҳали мақоласида қабул қилиниши кутилаётган бу қонунлар Ўзбекистонда муқобилликни бошлаб бериб, сиëсий заминга демократия уруғларини қадашини билдирди.\nЎзбекистон Халқ демократик партияси матбуот хизмати ходими Ҳусниддин Бердиев тилга олинган қонунлар зарур ҳужжат эканини айтар экан, улар “сиёсий партиялар мавқеини ошириш йўлида муҳим қадам бўлиши”ни айтди.\nУнинг сўзларига кўра, сиëсий партияларнинг мамлакат бошқарувидаги ролини ошириш тўғрисидаги қонун халқ ва партиялар аъзолари ўртасида қизғин муҳокама этилгандан кейин қабул қилинмоқда.\nЎзбекистонда фаолияти тақиқланган мухолифатдаги “Эрк” демократик партияси бош котиби Отаназар Орипов эса илгари ҳам бу каби хўжакўрсин қонунлар қабул қилинганини айтар экан, улар демократияни эмас, амалдаги диктатурани мустаҳкамлашга қаратилганини билдирди.\nКонституцияда Ўзбекистон кўппартиявий давлат экани белгилаб қўйилган. Ҳозир мамлакатда расман рўйхатдан ўтган бешта партия фаолият юритади.\n“Сиëсий палитра нуқтаи назаридан қарасак, бу партиялар ичида Халқ демократик партияси консерватив қадриятлар тарафдори экани ва “Адолат” социал демократик партия экани ва “Фидокорлар” эса ўнг миллий ғоялар тарафдоридек кўринади. Аслида уларни ҳаммаси бир тусда. Ўзбекистонда сиёсий қудрат партиялар ёки парламент эмас, балки якка шахс қўлида жамланган”, - дейди О.Орипов.\nУнинг айтишича, яқинда конституциянинг 89-моддасига ўзгартириш киритилиб, президент ваколатлари янада кўпайтирилиши кутилмоқда.\n89-модданинг ҳозирги шаклида “президент давлат ва ижро ҳокимияти раҳбари” экани белгилаб қўйилган эди. Ўзгариш киритилгандан сўнг у “президент мамлакат бошлиғи ва у давлат органларининг мувофиқ ишлашини таъминлайди” шаклини олади. Бу ерда ижро ҳокимияти ҳақидаги гап олиб ташланган.


Пулингиз ўзингиз билан кетади: сифатли маҳсилар сизга мунтазир\n"Термал Мест" ва "Эшел Мест" маҳсилари бугунга келиб жуда кўп одамларнинг қизиқишига сабаб бўлмоқда. Бунга, албатта, қатор сабаблар бор. Масалан, ушбу маҳсилар инсон танасида иссиқликни мўътадил сақлайди. Бундан ташқари, улар эластиклиги сабаб оёққа қулай ўрнашади ва ўзидан сув ўтказмайди.\nБозорларда шунга ўхшаш маҳсилар кўп. Аммо "Термал Мест" ва "Эшел Мест"нинг улардан фарқи нимада? Гап шундаки, аввало, ушбу маҳсилар бутун Ўзбекистон бўйлаб бепул етказилади. Қолаверса, вилоятларга почта орқали ўз вақтида етказиб берилади.\n"Термал Мест" ва "Эшел Мест" маҳсилари Туркияда ишлаб чиқарилган бўлиб, сифатлилиги борасида кафолатга эга.\nШу ўринда яна бир маълумот: "Термал Мест" маҳсиси 84 минг сўм, "Эшел Мест" маҳсиси эса 140 минг сўм туради. Бу эса бошқа жойларга қараганда нархнинг арзонлигидан далолатдир.\nМурожаат учун телефон рақами: +998977653344\n"Телеграм"даги манзил @Zamonaviy_Mahsilar ҳамда канал'га аъзо бўлинг\n12:35 / 09.02.2018


Кокорин ва Жирков «Зенит»га 2 февралгачаёқ қўшилиши мумкин » Скачать музыку бесплатно новинки музыки 2016-2017\nКокорин ва Жирков «Зенит»га 2 февралгачаёқ қўшилиши мумкин\nКомментариев: 0 Просмотров: 208 Дата: 29-01-2016, 23:30 Москванинг «Динамо» жамоаси ҳужумчиси Александр Кокориннинг питерликлар жамоаси «Зенит» томонидан трансфер қилиниши бўйича жараён қишки трансферлар вақтидаёқ тугалланиши мумкин. Бу ҳақда «Спорт-Экспресс» нашрида ёзилган. Манбанинг ёзишича, Юрий Жирковнинг ижараси бўйича ҳам яқин вақт ичида шартнома имзоланиши мумкин. Бундан олдинроқ, Жирков питерликлар сафига 2016 йилнинг ёзида бориб қўшилиши ҳақида хабар берилганди. Агар ижара шартномаси имзоланса, Жирков 2 февраль куниданоқ янги жамоасига бориб қўшилиши мумкин. Қайд этиш керакки, ЕЧЛ учун футболчиларни рўйхатдан ўтказиш муддати 2 февраль кунигача этиб белгиланган. Кокорин ҳам шу кунгача расман трансфер қилиниб, рўйхатга киритилиши мумкин. Москваликлар Кокорнининг трансфери ва Жирковнинг ижараси орқали 5 млн еврогача даромад қилиши мумкинлиги айтилган. Айнан шу жиҳат питерликларнинг қарорида ҳал қилувчи аҳамият касб этган. Кокоринга қанча миқдорда маош тўлаш масаласи ҳам ҳал қилиб бўлинган. - деб хабар бермоқда Stadion.uz нашри.


Тушни унутиб юборишимизнинг сабаби аниқланди - Zamin.uz\n00:23 / 29.10.2019\nТушни унутиб юборишимизнинг сабаби аниқланди\nНега тушларимизни унутиб юборишимизга ҳеч қизиққанмисиз?\nБиз тушимизнинг кўп қисмини уйқу циклининг учинчи босқичида амалга оширамиз, у тез кўз ҳаракати (РEМ) босқичи деб номланади. Science журналида чоп этилган янги тадқиқот энди ушбу босқичда "фаол унутиш" даври ҳам борлигини аниқлади.\nТадқиқот шуни кўрсатадики, тушларни унутиб юборишимиз миямизни ҳаддан ташқари кўп маълумот юкланишидан ҳимоя қилади. Аслида бизнинг тушларимизни йўқ қиладиган нейронлар бизнинг иштаҳамизни бошқаришга ёрдам берадиган нейронлардир.\nУшбу тадқиқотни олимлар бир гуруҳ сичқонларда синаб кўрди ва ухлаб ётганларида уларнинг мия фаолиятини кузатди.\nМиянинг ухлайдиган охирги қисмларидан бири бу Гипокампус, ҳар бир мия ярим шарининг ичида жойлашган бўлиб, маълумотни қисқа муддатли хотирадан узоқ муддатли хотирага кўчириш учун жуда муҳимдир. Гипокампус барча қисмлардан сўнг уйқуга кетар экан, албатта барча қисмлардан сўнг уйғонади.\nКўп ҳолларда, туш бизнинг узоқ муддатли хотирамизга кўчиб ўтгандан кўра, қисқа муддатли хотирамизда сақланади, чунки Гипокампус биз уйқуда бўлганимизда тўлиқ ухламайди.\nШу сабабли тушимизнинг ёрқин тафсилотларини унутиб юборамиз.\nТуш Гипокампус қисқа муддатли хотирамиз “Замин” янгиликларини “Twitter”да кузатиб боринг\n19.11.19, Ҳаёт тарзи\n25.10.19, Ҳаёт тарзи\n27.01.19, Ҳаёт тарзи\n17.01.19, Ҳаёт тарзи\n08.08.18, Ҳаёт тарзи\n22.04.16, Ҳаёт тарзи


"Сурхон"нинг май ойидаги энг яхши футболчиси эълон қилинди\n3 июнь, 22:39\nТермизнинг “Сурхон” клуби май ойидаги энг яхши футболчиси номини аниқлади. Бу хусусида клуб матбуот хизмати хабар бермоқда. Жамоанинг телеграмдаги расмий каналида шундай ёзилади:\n"Телеграм каналимизда сўровнома бўлиб ўтди. “Surxon MWP Аwаrd" овоз бериш жараёни 3 кун мобайнида давом эттирилди ва сизлар, “Сурхон”нинг ашаддий мухлислари, май ойида энг яхши футболчисини аниқлаб олдингиз.\nҲужумчимиз Мурод Бобожонов май ойида энг яхши, деб тан олинди. Бобожонов 43% овоз олди. Кейинги ўринларда: Зоир Жўрабоев (21%), Иқбол Маликжонов (19%) ҳамда Луис Мигель Кезада (17%)”.\nОвоз олгани билан эмас жамоа галабалари билан кутарилади юкори савияга 12тур 9ачко бу дегани 1турда 1ачкодан хам тугри келмайди уйнаш керак галаба керак.


Олий Мажлис Сенатининг биринчи мажлиси ўз ишини бошлади - Darakchi\nОлий Мажлис Сенатининг биринчи мажлиси ўз ишини бошлади\nСИЁСАТ 20.01.2020, 17:15\n2020 йил 20 январь куни Тошкент шаҳрида Ўзбекистон Республикаси Олий Мажлиси Сенатининг биринчи мажлиси ўз ишини бошлади. Бу ҳақда Сенат Ахборот хизмати хабар берди.\nМажлисда давлат ҳокимияти ва бошқарув органлари раҳбарлари, мамлакатимиз ва чет эл оммавий ахборот воситалари вакиллари қатнашмоқда.\nЎзбекистон Республикаси Сайлов кодексига мувофиқ Марказий сайлов комиссияси раиси Мирзо-Улуғбек Абдусаломов мажлисни очди.\nМажлисда Олий Мажлис Сенатини шакллантириш очиқлик ва транспарентлик каби демократик тамойиллар асосида миллий сайлов қонунчилиги талабларига асосан амалга оширилгани таъкидланди. Қайд этилганидек, Қорақалпоғистон Республикаси Жўқорғи Кенгесининг, вилоятлар, Тошкент шаҳар, шунингдек туманлар ва шаҳарлар маҳаллий Кенгашларининг Сенат аъзолари сайлови бўйича қўшма мажлисларида 84 нафар сенатор сайланди. Ўзбекистон Республикаси Президенти томонидан 13 нафар Сенат аъзоси тайинланди.\nСенатнинг янги таркиби фан, санъат, адабиёт, ишлаб чиқариш соҳасида ҳамда давлат ва жамият фаолиятининг бошқа тармоқларида катта амалий тажрибага эга бўлган ҳамда алоҳида хизмат кўрсатган энг обрўли фуқаролардан шакллантирилганлиги таъкидлаб ўтилди.\nПарламент юқори палатаси биринчи мажлисининг кун тартиби сенаторлар томонидан тасдиқланди. Унга кўра сенаторлар Ўзбекистон Республикаси Марказий сайлов комиссиясининг Ўзбекистон Республикаси Олий Мажлиси Сенатини шакллантириш якунлари тўғрисидаги ахборотини кўриб чиқади.\nШунингдек, Ўзбекистон Республикаси Олий Мажлиси Сенати Раисини, Сенат Раиси ўринбосарларини сайлайди.\nБундан ташқари, Ўзбекистон Республикаси Олий Мажлиси Сенатининг қўмиталари ва комиссиясини тузиш, уларнинг раисларини, раислари ўринбосарлари ва аъзоларини сайлаш ҳам кун тартибига киритилган.\nКун тартиби доирасида Ўзбекистон Республикаси Вазирлар Маҳкамасининг ўз ваколатларини зиммасидан соқит қилиши тўғрисидаги масала ҳам кўриб чиқилади.


Муаллиф Агроном 13.11.2018\nКиндик яллиғланиши янги туғилтан бузоқларнинг юқумли касаллиги бўлиб, жароҳат инфекцияси кўринишида кечади. Касаллик мавжуд хўжаликларда, кўпинча янги туғилган бузоқларни парваришлашда ишчи ходимларнинг санитария талабларига риоя қилмаслиги, зоотехния ва ветеринария мутахассисларининг иши яхши ташкил этилмаганлиги, бўғоз сигирларни туғруққа тайёрламаслиги, чорва биноларида туғруқхоналар ва бузоқхоналарнинт бўлмаслиги ва антисанитар холатларда бўлиши касалликни келтириб чиқаради. Беш кунликдан ошган бузоқларда эса касаллик бир бирини киндигини эмиши натижасида келиб чикади.\nКасаллик кўпинча бир кунликдан 10 кунликгача бўлган бузоқларда кузатилади.\nБузоқларнинг жароҳатланган киндиги микрофлора ривожланиши учун қулай мухит хисобланади. Киндик томирлари орқали микрофлора янги туғилган бузоқ организмига тарқалади. Микрофлора киндик тизими асосидан ўтганда яллиқланиб шишади. Вена қон томирларида йирингли тромблар хосил бўлади. Яллиқланиш жойидан микробларнинг бир қисми қон оқимига тушади ва сепсис ҳолати тез ривожланишига олиб келади.\nЗаиф бузоклар касалликка чалиниш эҳтимоли юқори. Касал бузоқлар тезаги, сийдиги, киндигидаги жарохат ажратмалари молхонадаги тўшама, пол, деворларни микроблар билан ифлослантиради. Микроблар бир бузоқдан иккинчи бузоққа ўтганда вирулентлиги ошади. Шу сабабли соғлом ва яхши бузоқлар хам касалликка чалинади.\nКасаллик ўта ўткир кечиши бузоқ туғилганидан кейинги биринчи 24 соат давомида кузатилади. Клиник белгиларидан киндикдаги яллиқланишдан бошка белгилари ривожланишга улгурмайди.\nЎткир кечганда, касаллик ҳолсизланиш, иштахани йуқолиши, тана хароратини 0,5-1,0°С га кўтарилиши билан намоён бўлади. Киндикда иссиқ ва оғриқли, хамирсимон шиш кузатилади. Касаллик 3-4 кун давом этиб, ич кетиши, мушаклар қалтираши, киндик томири хўлланиши ва ундан иссиқ яллиғланган суюқлик оқиб туради.\nУч-олти кунлик бузоқларда касаллик сурункали кечади. Бунда киндикни ташки қисми қуриган бўлади. Жараён секин ривожланади, дастлабки клиник белгиларини аниқлаш кийин: иштаҳанинг йўқлиги, ҳолсизланиш, тана ҳароратини кўтарилиши паст даражада намоён бўлади. Кейинчалик ўпка яллиқланади, бузоқ қийин харакатланади, бурнидан суюкликлар оқади, нафас олиш тезлашади, хириллаш кузатилади.\nКиндик яллиқланиши касаллигидан ўлган ёки мажбур суйилган бузоқларнинг танаси патологаанатомик текширилганда териси ва шиллиқ пардалари окарган, кулранг-оқиш рангда, қуруқлашган булади.


Ўзбекистонда 30 июнь Ёшлар куни сифатида нишонланади\n31 октябр 2020, Тошкент вақти: 16:49\nЎзбекистонда президент Шавкат Мирзиёев ташаббуси билан 30 июнь Ёшлар куни деб эълон қилинди.\n"Юртимизда байрамлар кўп, лекин ёшларга бағишланган алоҳида байрам йўқ. Бугун шу масалани ҳам ҳал этадиган вақт келди", - деган президент 30 июнь куни ўтган "Камолот" ёшлар ҳаракати қурултойида.\nШундан сўнг Мирзиёев: "Ўзбекистон ёшлар иттифоқи ташкил этилган кун – 30 июнь санасини мамлакатимизда Ёшлар куни деб эълон қилсак, қандай бўлади?" - деб таклиф киритган.\nТошкентда 30 июнда ўтган қурилтойда “Камолот” ёшлар ҳаракати тугатилиб, ўрнида Ўзбекистон Ёшлар иттифоқи ташкил этилган эди.


Наврӯзингиз қутлуғ бӯлсин – Табрикотлар! – КУН УЗ\nГлавная / Маданият / Наврӯзингиз қутлуғ бӯлсин – Табрикотлар!\nanvarj63 19.03.2018\tМаданият Comments Off on Наврӯзингиз қутлуғ бӯлсин – Табрикотлар! 150 Показы\nЁрқин Наврӯз байрами бахт, қувонч ва шодлик хабарини олиб келади. Шу муносабат билан, биз сизларни Наврӯз байрамининг бошланиши билан бутун қалбимиздан табриклаймиз ва сизга фаровонлик тилаймиз.\nНаврӯз – табиатга боғлиқ абадий мавзуъ. Наврӯз ҳар бир уйга келиб, йил бошланиши, янги ҳаёт бошланиши маъносини билдиради. У бизларнинг қалбларимизни нафратдан тозалаб, меҳр-муҳаббат, саховат ва мурувват беради. Бу муносибат билан қийин ҳолатларда бӯлган, йетим ёки кекса одамларга ёрдам бериш хислатлари аждодлармизнинг яхши урф-одатларини давом эттиришдир.\n“Наврӯз” байрамининг келиши хушхабарини эшитиб, баҳор бошланиши ва янги йилни кириб келишини қутлаш, аждодларимизнинг энг қадимий ва муқаддас анъаналаридан биридир.\nТабиат уйғониши билан бирга янги ҳаёт бошланиши бизнинг аждодларимиз учун зулмат устидан ёруғлик ғалабаси ва ёмонлик устидан яхшилик ютуқи рамзи бӯлган.\n“Наврӯз” ҳар бир уйга келиб ёш ва қари кӯнглини қувонч, шодлик ва хушхабар билан тӯлдиради.\n“Наврӯз Ажами” муносабати билан биз Ӯзбекистон халқини чин дилдан табриклаймиз, бахт ва омад, уйда фаровонлик, сокин ҳаёт, янги бошланиш ва муваффақиятлар тилаймиз.\n“Наврӯз” сӯзининг ижтимоий ва маънавий тушунчаси жуда катта аҳамиятга эга бӯлиб, одамларда ижодий ва конструктив фикрлашни ривожлантиради. Ахир, “Наврӯз” янги кун рамзи, янги йил бошланиши ва такомиллаштириш учун янги ҳолатларни ва поклигни тиклаш ҳисобланади.\n“Наврӯз” байрами халқимиз учун қуёш нурининг биринчи белгиси ва лолаларнинг гуллаш айёмининг қӯнғироқидир.\nШунинг учун ота-боболаримиз давридан бошлаб Наврӯз байрамини шундай нишонлашади: дастурхонни байрам таомлари «етти син» ва «етти шин» билан безатадилар, аёллар ва қизлар суманак тайёрлайдилар, одамлар куйлаб ёниб турган олов атрофида «Фалак» қӯшиқи остида ӯйнашади, спортчилар кураш ва от пойгасида беллашадилар, булар ҳаммаси Наврӯз куни билан боғлиқ урф-одатлар ва расм-русумларга киради.\nӮз-ӯзини англаш ва ӯзини билим, ватанпарварлик ҳисобига олиш ва ӯлкамиз эзгу халқининг миллий ғурур тимсоли бӯлган бу муқаддас миллий байрам, она ватан ва севимли диёримиз одамлари қалбига иллиқлик уйғотади.\nШундай қилиб, биз ота-боболарнинг энг қадимий анъаналари ва аждодларимиз давлатчилик асосларининг бирини қайта тикламоқда.\nТаърихга қарасак “Наврӯз” Жамшед даврида бошланган байрамлардан бири бӯлиб олти кун давомида нишонланган.\nМашҳур бастакор Борбаднинг санъати ва Рӯдакийнинг оҳангдор ва қувноқ қӯшиқлари орқали “Наврӯз” бутун дунёга танилган.\nҚадим замонлардан бери ӯзбеклар бир доно ва маданиятли халқ сифатида машҳур бӯлган. “Наврӯз” ва унинг урф-одатлари бутун дунё ҳали томонидан тан олингани қӯшни мамлакатларда ва бизда ғурур ҳиссини уйғотади.\nБу анъана орасида ота-боболар маданий анъанавий мусиқаси “Шашмақом” ва “Фалак”-нинг гӯзал қироати, ноёб ҳунармандчилик, меъморчилик ва саҳна безатишни қайта айтиш керак.\n“Наврӯз” – баҳор рамзи, бой экинлар, йил фаровонлигининг бошланиши. Деҳқонлар баҳорни машаққатли меҳнат билан бошлашади. Шунинг учун, биз баҳорда боғлар ва хиёбонлардаги ӯтқазилган турли, ҳамда мевали дарахтларни кузатишимиз мумкин.\nСевимли диёримиз Ӯзбекистон бу баҳор айёмида яна ҳам гӯзал, порлоқ ва абадий қуёшли мамлакатга айланади.\nЖорий йилнинг “Наврӯз” байрами бутун дунё бӯйлаб ижодий амалларни ва абадий баҳор ер ютуқларини улуғлайдиган бӯлсин!\nЯна бир бор, биз бу қувончли байрам “Наврӯз” билан, сиз, азиз юртдошларимизни табриклаймиз ва сизга кундалик ҳаётда муваффақият яхши-саломатлик, бахт тилаймиз.\n«Наврӯз» байрамингиз қутлуғ бӯлсин!\nПред. Жума намози (Жума) – Жума куни, ӯқиш тартиби ва ракатлари\nСледующая Комилов Хитой ташқи ишлар вазирига табрик мактубини йўллади


Сурхондарё вилояти ҳокими Тўра Боболов ҳам коронавирус юқтирган - ССВ\nМаълумки, давлатимиз раҳбари томонидан коронавирусга чалинган беморларни даволашда янги тактика ишлаб чиқиш кераклиги вазифа қилиб қўйилди. Шулардан келиб чиққан ҳолда Соғлиқни сақлаш вазирлигида бугунги ҳолат таҳлил қилиниб, диагностика, даволашдан тортиб, эпидемиология, касаллик тарқалишини олдини олиш, профилактика масалаларида ҳам янгича услублар...\nБу тадқиқотдан олинган маълумотлар шуни кўрсатадики, одамлар ўзларининг терисидаги шиш, тошма каби ҳар қандай ўзгаришларга жиддий эътибор бериши керак.\nҚадимги қўлёзмаларнинг электрон портали яратилмоқда\n16 июль куни Самарқанд давлат университетида «Самарқанд давлат университети – Улуғбек мадрасаи олиясининг вориси» мавзусида халқаро онлайн илмий конференция бўлиб ўтди. Анжуманга Самарқанд давлат университети ректори, профессор Р. Холмуродов раислик қилди.\nКоронавирус оғир ўтадиган беморларда учрайдиган ўзига хос белги маълум бўлди\nФранциялик олимлар коронавируснинг оғир шакли асоратлари бўлган беморларда учрайдиган ўзига хос белгини аниқлашди. Тадқиқот натижалари “Science” журналида эълон қилинди.\nАтмосферада метан миқдори рекорд даражага кўпайган. Бу қанчалик хавфли?\nЕр атмосфераси таркибини таҳлил қилган АҚШнинг Стенфорд университети олимлари сўнгги 17 йил ичида метан миқдори 9 фоизга ошганлигини аниқлашди.\n«Имом Бухорий изидан», «Ота-она — ҳикмат, фарзанд — чироқ», «Илмдан бошқа нажот йўқ»... Янги китоблар тақдимоти\nУнда муаллифлар: Ш.Умаров, У.Муҳаммадиев «Исломда ижтимоий иллатлар муолажаси», Б.Амонов, Н.Қобилов «Имом Бухорий изидан», И.Даминов «Ота-она — ҳикмат, фарзанд — чироқ», У.Муҳаммадиев «Илмдан бошқа нажот йўқ» китобларидан ўрин эгаллаган қимматли маълумотлар, алломалар ҳикматлари, ҳозирги пайтдаги кўплаб салбий масалаларга ижобий ечим бўладиган...\n2100 йилга келиб дунёда туғилиш ва аҳоли сони камайиши мумкин\nХитой аҳолиси 2024 йилда 1,4 миллиардга етиши кутилмоқда. Шундан сўнг камаяди ва асримиз охирида 732 миллионга тушиб қолади. Аҳоли сони бўйича етакчилик эса Ҳиндистонга ўтади.\nДунёнинг етакчи «ақл маркази» Элдор Туляковнинг "COVID-19: actions taken in Uzbekistan" номли мақоласини эълон қилди\nЙил бошидан буён дунё ҳамжамиятини ташвишга солган COVID-19 муаммоси ҳанузгача ўз долзарблигини йўқотганича йўқ. Соат сайин ошаётган қурбонлар сонини камайтириш устида ҳар бир давлат тизимли чора-тадбирларни қамраб олган ўз стратегиясини ишлаб чиқмоқда. Ушбу ислоҳотларнинг қанчалик ўзини оқлагани ёки аксинча бўлганини...\nТакрорий карантин ўзини қанчалик оқлайди ёхуд Ўзбекистон пандемияга қарши курашни қандай давом эттиради?\nЎзбекистонда эпидемиологик вазиятнинг ёмонлашуви туфайли 10 июлдан 1 августга қадар яна карантин режими жорий этилди.\n"Вакцина ҳақида ажойиб янгилик", “Cоvid-19” хавфлилигига шубҳа қилаётган Швейцария ва бошқа муҳим янгиликлар\n15 июлда Хитойнинг Ухан шаҳрида коронавирус аниқланганига 217, Жаҳон соғлиқни сақлаш ташкилоти томонидан пандемия эълон қилинганлигига эса 127 кун бўлди.\nДилларни дилларга, элларни элларга пайванд этаётган санъат\nБу йил Шаҳрисабз шаҳрида иккинчи бор Халқаро мақом санъати анжумани ўтказилади.\nShowing 41-53 of 1,209 items.\nЎзимда коронавирус инфекцияси борлигига шубҳам бўлса, унинг бор ёки йўқлигини қандай билсам бўлади?


hidoyat.uz – “Мовароуннаҳр” нашриётининг сайти - Қушнинг уяси ҳам бузилмасин\nҚушнинг уяси ҳам бузилмасин\n“Эркакми ё аёлми – кимда-ким мўмин бўлган ҳолида бирор эзгу иш қилса, бас, Биз унга ёқимли ҳаёт бахш этурмиз ва уларни ўзлари қилиб ўтган гўзал (солиҳ) амаллари баробаридаги мукофот билан тақдирлаймиз” (Наҳл, 97-оят).\nҚайнона-келинлар орасида келишмовчиликлар ҳақида кўп эшитамиз. Яқинда бир воқеани гапириб қолишди: қайнона ёшгина келинининг ишларини ёқтирмай норози бўлавергач, оила бошлиғи, яъни қайнота: “Келин ҳам бировнинг боласи. Униям, ўзингниям қийнаб асабийлашмасдан, аста-секин ўз йўлингга сол”, деган экан, хотини: “Сиз аёллар ишига аралашманг!”, деб жеркиб берибди.\nДинимизда эркаклар оилани бошқариши кераклиги айтилган. Бу кўрсатмага амал қилингани сабабли юртимизда оилалар азалдан тинч, мустаҳкам бўлган. Ҳозирда келин-куёвлар ўртасидагина эмас, қайнонаю келинлар орасида ҳам келишмовчиликлар кўпайишига айрим хонадонларда қайноталарнинг раҳбарлик ўрни пасайиб кетиши сабаб эмасмикин?\nХалқимизда “Қушнинг уяси ҳам бузилмасин”, деган мақол бор. Шунинг учун фарзандларимиз ҳар қандай масалада, айниқса, оилавий турмушда тажрибасизлик, сабрсизлик қилсалар, ҳаётлари издан чиқиб кетишига йўл қўймайлик. Биз катталар – қайнота ва қайноналар ҳамжиҳатликда, ҳамфикрликда, оғир-босиқлик билан уларни ҳаёт синовларини енгишга ўргатайлик.


Қашшоқликнинг 7 асосий сабаби\n21:58 / 25.09.2017\nОхири кўринмас кредитлар, режадан ташқари харажатлар, йўқотишлар, совғалар... Бундай яшаш жонингизга тегмадими? Trendymen ҳамённи бўшатувчи етти асосий сабабни келтирди. Улардан ҳеч бўлмаганда иккитасини тўғрилашга ҳаракат қилинг - эҳтимол мутлақо янги ҳаётий даражага эришарсиз.\nБир ўйлаб кўринг - пулларингизни нималарга сарфлаяпсиз? Бу ҳам кам. Тинч муҳитда ўтириб, сўнгги ҳафтадаги барча харажатларингизни бирма-бир ёзиб чиқинг. Энди фикрланг: харидлар зарурат юзасидан амалга оширилганми ёки йўқ? Баъзи маҳсулотларда иқтисод қилишнинг иложи бормиди? Аниқ бюджет режасининг йўқлиги - иқтисодий фаровонлик кемангиздаги асосий "носозлик"дир. Ҳеч бўлмаганда, бир ойлик шахсий бюджетни шакллантиришни ўрганмас экансиз, молиявий жиҳатдан ҳеч қандай янгилик кутмасангиз ҳам бўлади.\nЕр аҳолисининг аксарияти - иқтисодий жиҳатдан саводсиз. Университетни тугаллаган одамлар асосий иқтисодий шарт-шароитларни тушунмасликни оддий ҳол деб билишади. Буни фақат бир йўл билан тўғрилаш мумкин: атрофда нималар рўй бераётганига қизиқиш билдиринг, қандай қилиб нефть нархи - валюта курсига, бу эса сизнинг ҳаётингизга таъсир қилишини тушунишга ҳаракат қилинг. Қарабсизки, пуллар қаердан келиши ҳақида тасаввур ҳосил қиласиз.\nКўпчилик мўмай даромад топиш истиқболлари ёмонлашиб бораётганини кўриб, ҳафсаласи пир бўла бошлайди. Пул йиғишни режалаштириш ва маблағларни қандай тақсимлаш мақсадга мувофиқ бўлишини тушуниб етиш ўрнига маошни кутиб, пул тўплаш учун ҳаракат қилишни ҳам хоҳлашмайди. Молиявий бефарқлик депрессиянинг қандайдир иқтисодий вариациясига айланиши мумкин. Унисини ҳам, бунисини ҳам муҳим мақсадлар сари йўналтириб, максимал саъй-ҳаракатлар билан енгиб ўтиш мумкин.\nПул асосийси эмас\nПул асосийси эмас, улар сизни бахтли қилмайди. Бу сўзларга қўшиласизми? Афсуски, кўпчилик бу фикрга қўшилади. Албатта, асосийси пул эмас. Ўз оилангизга қулай шароитлар яратиш учун пулингиз йўқ бўлса ҳам яхши... Асосийси - сиз биргасиз. Шундай эмасми? Ёдингизда бўлсин, пуллар фаровон ҳаётнинг асоси бўлиши мумкинлигини англаб етмагунингизга қадар - бойишнинг уддасидан чиқа олмайсиз.\nКимдир бундан-да оғир аҳволда\nҚашшоқ реалликдан қочишнинг яна бир кенг тарқалган усули. Танишингиздан кўпроқ пул топишингизни англаб етишингиз сизни бойроқ қилиб қўймайди. Шунчаки, юпатади ва бир жойда қотиб қолишингизга сабаб бўлади. Бу тахминан "Ҳечқиси йўқ, Африкада болалар умуман оч-наҳор!" деб ўйлашдек гап.\nСоат тўққиздан олтигача ишлаш қийинми? Аслида инсон бундан-да кўп ишлай олади. Ўзингиз ўйлаб кўринг, тушликка қанча вақт сарфлайсиз? Неча соат аниқ ишдаги фаолиятингизга йўналтирилади? Орадаги интернетни варақлашни-ку гапирмаса ҳам бўлади. Ўзингизни аяшни бас қилинг. Яхши пул топмоқчимисиз - кўпроқ ишланг.\nБизнинг ночор яшашимизда бошқа одамлар айбдор эмаслигини аниқ тушуниб етиш - интеллект даражасига ишора қилади. Бошқаларга умид қилавермай, пул ҳақида ўзингиз қайғуринг.\nСтатистика: 2754 миллиардер ва қашшоқликда яшовчи 760 млн киши\n16:36 / 21.05.2018\nНазарбоев Қозоғистонда қашшоқлик 13 баробарга камайганини маълум қилди\n10:37 / 18.05.2018\nХитойда беш йил ичида 68 млн фуқаро қашшоқлик домидан чиқариб олинди\n17:34 / 10.02.2018\nUZREPORT TV ва FUTBOL TV телеканалларининг жонли эфирларида ЖЧ-2018 ўйинларини томоша қилинг!\n11:46 / 23.05.2018\nЭнди янада тезроқ. Инглиз тилини 3 ойда ўрганинг\n10:43 / 23.05.2018\nArtel кафолат шартларини изоҳлади\n09:00 / 23.05.2018


2 500 000 СЎМЛИК СИФАТСИЗ ПАЛЬТО – istemol.uz\n2 500 000 СЎМЛИК СИФАТСИЗ ПАЛЬТО\nНавоий шаҳар “Ибн Сино” кўчаси 11 уй, 10 хонадонда яшовчи фуқаро Қораев Шуҳрат жорий йилнинг 26 февраль куни Навоий шаҳар истеъмолчилар ҳуқуқларини ҳимоя қилиш жамиятига ёзма ариза билан мурожаат қилди.\nФуқаро мурожаатида Навоий шаҳар марказий буюм бозорида жойлашган 2 қатор 5 дўкондан 2 500 000 (икки миллион беш юз минг) сўмга қоракўл тери пальтосини харид қилганлиги, аммо пальтони кийиш жараёнида унинг сифатсиз эканлиги, нуқсонлари борлиги, сотувчига мурожаат қилганида эса сотувчи пальтони қайтариб олмаслигини айтган. Истеъмолчи норозилигини билдириб, ушбу масалада амалий ёрдам беришни сўраган.\nМурожаат юзасидан жамият мутахассислари, буюм бозор маъмурияти ходимлари ҳамда фуқаронинг ўзи иштирокида дўконда ўрганишлар олиб борилди. Ўрганишлар давомида сотувчига Ўзбекистон Республикасининг “Истеъмолчиларнинг ҳуқуқларини ҳимоя қилиш тўғрисида”ги Қонунининг 14-, 18-моддалари бўйича тушунчалар берилди ҳамда якунида фуқаро Ш.Қораевга 2 500 000 (икки миллион беш юз минг) сўм пули қайтариб олиб берилди.\nPrevious Post:МАҚСАДИМИЗ — ОДАМЛАРНИ РОЗИ ҚИЛИШ\nNext Post:НОСОЗ ГАЗ ҲИСОБЛАГИЧ АЛМАШТИРИЛДИ


“АХБОРОТ СОАТЛАРИ” № 24-2017 » O'zMU\nO'zMU » Axborot soatlari » “АХБОРОТ СОАТЛАРИ” № 24-2017\n6-03-2017, 17:38 | Ko'rishlar soni: 379 |\nЯқинда Тошкентда АҚШнинг "Женерал Электрик", "СиЭнЭйч Индастриал", "Катерпиллар", "Ханивелл", "Проктер энд Гэмбл" ва бошқа етакчи компаниялари иштирокида Америка – Ўзбекистон савдо палатасининг бизнес-форуми муваффақиятли ўтди. Таъкидлаш жоизки, бугунги кунда Ўзбекистон корхоналарининг иқтисодиётнинг турли соҳаларида жаҳондаги етакчи технологик компаниялардан бири бўлган "Женерал Электрик" билан ҳамкорлиги энергетика мажмуи, фуқаро авиацияси ва соғлиқни сақлаш соҳаларини қамраб олган.\nРональд Жеймс Поллетт самимий қабул ва икки мамлакат ишбилармон доиралари ўртасидаги алоқаларни ривожлантиришни қўллаб-қувватлаётгани учун Президентимизга чуқур миннатдорлик билдириб, "Женерал Электрик" Ўзбекистон билан кенг кўламли ҳамкорликни ривожлантиришга тайёрлигини таъкидлади.\nАҚШ президенти Дональд Трамп собиқ президент Барак Обаманинг "Тоза сув тўғрисида"ги қонунини бекор қилиш фармонига имзо чекди. Мазкур қонун нафақат республикачилар, балки Америка қишлоқ хўжалиги вакиллари томонидан бир неча йиллар давомида кескин танқид қилинади. Трампнинг ушбу қарори ҳақида Оқ уй хабар қилмоқда.\n"Биз мамлакатимизни озод қилишни хоҳлаймиз ва бу жуда экологик йўл билан ҳал этилади", — дея ишонтирган Трамп фармонни имзолаш чоғида. Унинг қайд этишича, фармон миллионлаб иш ўринларини барпо этишга ёрдам беради.\nИШИД террорчилик ташкилоти раҳбари Абу Бакр ал-Бағдодий ўз тарафдорларига хайрлашув нутқи йўллади. У охирги ойлардаги жанговар ҳаракатлар оқибатида ташкилот енгилганинит тан олиб, жангариларни тоғли ҳудудларга кетиб яширинишга чақирган. "Ал-Бағдодий ўз видолашув нутқида ташкилотнинг ҳозирги ҳолати ҳақида гапирган. У жангарилар Найнавада ва Ироқнинг бошқа ҳудудларида мағлуб бўлишгани ҳақида гапирган", деган манба. Бундан олдинги хабарларда Ал-Бағдодий Мўсулнинг ғарбий қисмидан чиқиб кетгани маълум қилинганди. Бироз олдинроқ, Ироқ қўшинлари Мўсулни ташқи дунё билан боғлаб турган охирги йўлни эгаллашгани маълум бўлди ва шаҳар ичкарисида қолган жангарилар ҳамда ҳарбий техникаларнинг шаҳардан олиб чиқилишига имкон қолмади. Мўсул ИШИДнинг Ироқдаги норасмий пойтахти ҳисобланар, шунингдек, жангариларнинг Ироқ ҳудудидаги охирги таянч шаҳри бўлиб қолаётганди. Бу шаҳарни озод этиш учун қуруқликдаги ҳарбий юриш ўтган йилнинг 17 октябридан буён олиб борилмоқда. Ироқ армияси, шиа бўлинмалари, курд лашкарларидан ташқари, АҚШ бошчилигидаги халқаро коалиция самолётлари ҳам бу юришда иштирок этмоқда. Ироқ қўшинлари Мўсулнинг шарқий қисмини 17 январь куни озод этишганди. 24 февраль куни Ироқ ҳукумати шаҳарнинг ғарбий қисмини эгаллаш учун юриш бошлаганди.\nМирзо Улуғбек номидаги Ўзбекистон Миллий университетида «Ёш мутахассис – 2017» меҳнат ярмаркаси бўлиб ўтди.Унда турли идора ва ташкилотлар, таълим муассасалари вакиллари иштирок этди.


ЎзА - Бу уйда Ўзбекистон Қаҳрамони Абдулла Орипов яшаган\n10.05.2018 20:11 Чоп этиш версияси\nБу уйда Ўзбекистон Қаҳрамони Абдулла Орипов яшаган\nҚаршида 9 май – Хотира ва қадрлаш куни муносабати билан адабиётимизнинг буюк намояндаси, мадҳиямиз муаллифи, Ўзбекистон Қаҳрамони, халқ шоири Абдулла Ориповнинг 1992-2016 йилларда яшаган Қарши шаҳридаги уйи пештоқига мемориал лавҳа ўрнатилди.\nШоир ўзи туғилган, камолга етган воҳани, унинг содда ва самимий одамларини қанчалик севган, шеър ва достонларида баралла куйлаган бўлса, Қашқадарё халқи ҳам уни шунчалик ардоқлайди. Адиб хотирасини абадийлаштириш учун амалга оширилаётган бу каби саъй-ҳаракатлар вилоят аҳлини шод этаётгани ҳам шундан.\nЁдгорликнинг очилиш маросимида давлат ва жамоат ташкилотлари, кенг жамоатчилик вакиллари, ижодкорлар, шоирнинг яқинлари ва ёшлар иштирок этди. Тадбирда адибнинг ўзбек адабиёти равнақига қўшган ҳиссаси, давлат ва жамоат ишларидаги, ёш ижодкорларни тарбиялашдаги жонкуярлиги ҳақида сўз юритилди. Ўқувчи-ёшлар томонидан шоир ижодига мансуб шеърлар ўқилди.\nТаъкидлаш лозимки, жорий йил давлатимиз раҳбарининг ташаббуси билан Қарши шаҳри марказида Абдулла Орипов номидаги она тили ва адабиёти фанини чуқурлаштириб ўқитишга ихтисослаштирилган мактаб-интернати фаолият бошлади. Мактабда ташкил этилган хиёбонда шоир ҳайкали қад ростлади. Шунингдек, мактаб негизида адибнинг барча асарлари ва бошқа ижодкорларнинг китобларидан иборат кутубхона ва музей ташкил этилди.


GABT.UZ > Воқеалар/Матбуот > Янгиликлар > А.Навоий номидаги ДАКТ биноси қурилганига 70 йил бўлди\nА.Навоий номидаги ДАКТ биноси қурилганига 70 йил бўлди\nБугун шаҳарнинг бетакрор меъморлик иншооти – Алишер Навоий номли Давлат академик Катта театри тарихий биноси қурилганига 70 йил бўлди, унинг лойиҳаси ўз даврининг энг таниқли меъмори, академик А.В.Шчусев томонидан яратилган эди.\n1947 йил 6 ноябрда Тошкентда қувончли ғала-ғовур ҳукмрон эди – шу кеча янги театр иш бошлаганди.\nБуюк ва ўхшаши йўқ қурилиш тугалланган ва томошабинларни янги саҳнада ўзига хос совға – М.Ашрафий, С.Василенконинг “Бахт водийси” янги операси кутарди.\nШом маҳали шаҳар чироқлардан янада чароғонлашди – кириш қисмида икки тарафдаги торшерлар, бинонинг олд қисмидаги жимжимадор қандиллар ҳамда лойиҳа муаллифи, таниқли академик А.В.Шчусев тахмин қилганидек, эртаклардаги мисол мармар қаср омманинг кўз ўнгида жонлангандек бўлди ва ўзининг ўйма эшикларини илк ташриф буюрувчилар учун кенг очди.\nҲукумат аъзолари, жамоат арбоблари ва ижод аҳли, Ўзбекистоннинг барча вилоятларидан келган вакиллар ўша кечанинг фахрий меҳмонлари бўлдилар.\nТантанаворлик, ёрқинлик, шод-хуррамлик! Энг катта хурсандчилик, ҳойнаҳой, қурувчиларнинг ўзида йўқ шодлиги эди.Ўтган 4 йил мобайнида енгиб ўтилган барча қийинчиликларни улар билмай, ким билсин, ахир?!ДАКТ биноси қўл меҳнати билан қурилганлиги эртак эмас, айни ҳақиқат.Ҳозирда ҳам улкан саналмиш бу иншоот қурилишнинг асосий механиги Егор Требенников ясаган 3 та қўлбола тиргак-дастак ёрдамида барпо этилди. Қурилиш техникаси бўлмаган ўша вақтларда энг зўр восита моҳир қурувчиларнинг меҳнаткаш қўллари эди.\n1943 йилнинг кўклами...Қурилишнинг қайтадан бошлаб юборилиши кишилар учун ғалаба яқинлигидан дарак берувчи бир белги эди ва Тошкентда бирор-бир иш топилиб қолармикин, дея умид қилувчилар тўғри шу қурилишни излаб келаверишарди. Театр усталарни ўзига жалб этди ва тез орада бу ерда ажойиб жамоа шаклланди. Юқори малакали пардозчилар – Василий Калякин, Михаил Колпаков, Василий Якушин, Василий Кудрявцев, Степан Тагаринлар шундай дейишарди: “Биз– питерликлармиз. Болалигимизда оталаримиз ва боболаримиз билан бирга Тошкентга сурган қилинган князь учун қаср қургани келганмиз.Шу ерга ўргандик, қолаверса, ўз ҳунаримизни ҳам сақлаб қолдик”. Бир куни қурилиш майдонида бир кексайиб қолган киши пайдо бўлди ва хонага кириб, елкасига осиб олган қопчиғидан бир тўда асбобни тўкиб, изоҳ бера бошлади: “Мен – Никифоров Фёдор бўламан, тиллакор устаман. Владимир ва Новгородда иконаларни олтин билан безатганман. Бу ерда ҳам керак бўлсам ажабмас. Асбоблар ҳам ўзим билан”. Айнан шу киши биринчи бўлиб театр қандилларини ўзи ясаган мордан локи ёрдамида тилла биланқоплаб берганэди.\nТашқи тарафдан ғишт териш ишларига уста Комил Салимов бош-қош бўлди, бу киши юқори малака, сифат бобида ўта талабчанлик ва халқона юморни ўзида мужассам этганлиги билан бошқалардан ажралиб турарди, бошлиққа мурожаат этаркан, қувноқлик билан дерди: “Қани, бир кўзингизни қисиб, терган ғишт қаторимизни охиригача текширингчи – ҳатто Москва ҳам кўринади!”Унинг чоки 10х10 мм ўлчамида ичкарига эзилган ғишт териш услуби ҳозир ҳам кишини лол қолдиради.\nБошқа икки уста эса, аксинча, камгап эдилар. Булар Михаил Карабанов ва Василий Шацкий бўлиб, улар ўзлари ясаган қўлбола дастгоҳда бир неча минг квадрат метр эман хомашёси паркет пол учун тайёр ҳолатга келтирилгунга қадар ишлов берилишини йўлга қўйдилар ва паркет ишлари учун асфальт мастикани эритишга соатлаб вақтларини сарфладилар.\nҚурилишда ўз манфаатини ўйлайдиган ёки бефарқ кишилар йўқ эди. Агар шундай кишилар адашиб келиб қолишса, тез орада бўшаб кетишарди, чунки улар қурилишда ишлаётган, бу бинога илҳомбахш меҳнати ва профессионал тажрибалари фалсафасини жо айлаган кўплаб ажойиб қурувчи усталар билан чиқиша олмасдилар ҳам.\nҚийинчилик даврлари, уруш вақти эди, қурилиш моллари етишмасди, лекин қуриш керак!Пардозлаш вақти ҳам етиб келди, бироқ бўр ҳам, бўёқ ҳам йўқ. Бундан хабар топган мармар бўйича ўймакор уста Болта Жўраев ишга киришади. Эртасига эрталаб қурилиш майдонида мармар бўлакларидан терилган ерўчоқ пайдо бўлди. Болта кечгача ўчоқ атрофида уймалашди ва куйдирилган мармарни идишларга солиб, сув билан тўлдирди ва устини зичлаб беркитди. 3 кундан сўнг Болта бошлиқнинг хонасига кирди, стол устига “қаймоқ” тўла косани қўйди ва мийиғида кулиб, деди: “Бу ейдиган нарса эмас! Бу билан деворларни қоплаймиз. Нафақат елимли бўёқ, балки мойбўёқдан ҳам қолишмайди!”У олов ёрдамида мармар оҳактайёрлаган эди, балки бу ўзига хос усулни ҳозир ҳеч ким билмас ҳам.Бошқа сафар яна ўша Болта Жўраев мармар етишмаслиги муаммосини ҳам ҳал этишга муваффақ бўлган. МармарниҒозғондан келтиришар ва унинг захираси тугаб бораётир эди.Келгуси сафар тош олиб келишгаборишганида Болта бир отахонни учратиб қолади ва гап асносида у бир вақтлар қора мармар олинган ташландиқ кон ҳақида гапириб беради.Шу тариқа Тошкентга 3 та катта тош бўлагини олиб келиб, бундай совға билан Шчусевни бир оз шошириб қўйишди.Ишлов берилгач, мармар ял-ял товлана бошлади. У қора рангда бўлиб, оқ томирлари ва тилла сочмалари бор эди.Бу мармардан олд зиналарнинг юқори тутқичларини ясашда фойдаланишди.\nМазкур қурилишнинг барча иштирокчилари бамисоли бир жону бир тан эдилар. Уларнинг ҳар бири жонажон ва қадрдон бўлиб қолган умумий ишга ўз ҳиссасини қўшар эдилар. 25 га кирган ёш йигит Леонид Пикман қурилиш бошлиғи этиб тайинланди ва ўзи ҳақида яхши хотира қолдирди – тарихга назар ташлашимиз учун имконият яратди. Унинг ўғли Евгений отасининг эстафетасини қарийб 30 йил қўлдан бермади ва 1971–1975 йилларда театр қайта таъмирланиши ишига бош-қош бўлди, ўшанда театр биноси биз учун таниш кўринишга келган эди. Устун қаторлари ва катта гул устунлар мармар билан, бинонинг пойдевор қисми ва стилобати эса гранит биланқопланди. Ана шунда Шчусевнинг орзулари тўлиқ амалга ошди, десак хато қилмаган бўламиз, таниқли меъморнинг ижодий тахайюлида театр биноси гўёки Навоий асарларида тасвирланган эртаклардаги қасрлардек улкан мармар сандиқ кўринишига эга бўлиши керак эди. Айни вақтда бино миллий наққошлик санъати дурдоналаридан бири бўлиб қолди. Бино ичкариси деворлари ва шипига қараган киши уларни пардозлашда миллий ганч ўймакорлигининг тенгсиз намуналарини яратган қўли гул усталарнинг нафасини сезиб туради.Театримизга қадам ранжида қилувчилар бекорга бир овоздан: “Ман буни маҳорат деса бўлади! Асрларга татигулик иш-ку, бу. Гўзаллигини қаранг!” – дея хитоб қилишмайди.\nМеъморчилик безакларининг катта қисми ҳамма учун севимли, меҳрибон, донишманд уста Тошпўлат Арслонқулов томонидан яратилдики, у ҳатто япон ишчиларини ҳам ганч ўймакорлигига ўргатди ва шогирд қилиб олди.\nТеатр саҳнасида опера ва балет спектакллари ривож топиб, ижодий баркамоллик касб эта бошлади. Рус классикасига мансуб, ўзбек тилидаги 1947–1948 йилларда “Пиковая дама” ва “Евгений Онегин”, 1950 йилда илк “Оққуш кўли” классик балети ва тўлақонли “Фарҳод ва Ширин”, “Тоҳир ва Зуҳра” опера спектакллари шулар жумласидан бўлиб, барча замонлар учун театр миллий репертуарининг жавоҳирларига айланди.\nАртистларнинг катта авлоди эстафетасини ўрта авлод усталари муносиб қабул қилди. Халқ артисти С.Қобулова, С.Ярашев, Д.Низомхўжаев, С.Беньяминов, И.Юсупов, В.Васильев, Г.Ҳамроева, В.Проскурина, Н.Ёқубова, хизмат кўрсатган артист А.Азимов, Р.Кучликова, О.Кучликова, Т.Данилова ва бошқалар. Уларнинг ҳаммасини бир-икки сатрда айтиб адо этиб бўлмайди!\nВақт – оқар сув… ДАКТҳаёти янги минг йилликда кечаётганига ҳам 17 йил бўлибди, шу орада у ўз имкониятларини янгидан кўриб чиқиб, мамлакатимизнинг етакчи театри деган юксак номни батамом оқлаб келмоқда. ХХI аср кишилари театр биноси ўзига хос эканлигини унутишгани йўқва 2010-2015 йилларда бино бутунлай қайта таъмирланиб, эски пойдевор мустаҳкамланибгина қолмай, театр ички бўлмаларининг барчаси сезиларли даражада кенгайтирилди ва янгиланди. Қимматли ганч ва суратлар ҳам таъмирдан чиқарилиб, нафис ва бетакрор миллий ўймакорлик ишлари гўзаллиги ташриф буюрувчиларни мафтун этмоқда.\nДАКТ биносига 70 йил бўлибди!\nБу ҳам кўп, ҳам оз. Кўплиги шундаки, бу бир инсоннинг ҳаёти билан баравар.Театр ходимлари орасида у очилган вақтдаёт келиб, бутун умр шу ерда қолганлар бор. Озлиги шундаки, бошқа бирор театрда яратилиб, тикланиб, ривожланишнинг бундай ажойиб, бетакрор, қисқа тарихи учрамайди.\nКатта театр, сенга нималарни тиласам экан?\nАлбатта, илҳом, ижодий режаларинг амалга ошиши ва кўп премьераларни тилаб қоламан! Санъат абадий, ахир! Биз яшаётган мураккаб асрда у инсонлар юрагини гўзаллик, муҳаббат ва эзгулик билан тўлдиришга, фикру хаёлимизни кундалик ташвишлардан халос этишга, қалб кўзимизни очишга, бизни яхши, пок инсонлар бўлишга ундайдиган кучдир.\nМатериални А.Навоий номидаги ДАКТ музейи мудири Юлия Серякова тайёрлади.


UzAuto Motors дан янги моделлар ва янги ранглардаги автомобиллар...\nUzAuto Motors компанияси раҳбарининг қайд этишича, Cobalt ўрнига янги модель ишлаб чиқарилади ва у йил охирига қадар тақдим этилади. Шунингдек, йил охирига қадар SUV тоифадаги машиналар ҳамда Тошкентда йиғиладиган Chevrolet Trailblazer, Chevrolet Equinox ва Chevrolet Traverse автомобилларининг ҳам ишлаб чиқарилиши йўлга қўйилади.\nБундан ташқари, сентябрь охиридан бошлаб компания янги ранглардаги автомобилларни ҳам ишлаб чиқара бошлайди. Ушбу ранглар GM компанияси заводлари ичида фақат Ўзбекистонда жорий этилмоқда. Эксклюзив буюртма қилинадиган автомобиллар учун GK2 — жилосиз қора рангдан фойдаланилади. Шунингдек, GBO — ҳўл асфальтрангнинг янги жилоси, GAN тўқ феруза ранг, GD8 — қора туслардан ҳам фойдаланилади. Янги рангли автомобиллар тўртинчи чоракдан бошлаб мижозларга етказилади.\nФарғонада отанинг йўл қоидасига амал қилмаслиги 2 қизининг вафотига сабаб бўлди


Исмат Хушев: Ҳукмдорга таслим бўлмаган ўзбек олигархи… (2-якуний қисм) | ДУНЁ ЎЗБЕКЛАРИ | Mobile Version\n07/21/2017 Ismat Khushev Бош мақола\nАждарҳога таслим бўлмаган ёлғиз олигарх…\nҒофур Раҳимов Ўзбекистонни нега тарк этган эди?\nХориждаги ўзбек журналисти шарҳи ва қутлови…\n“Дунё ўзбеклари” Бош муҳарририга турли даврларда Ғофур Раҳимов ҳақида келган мактублардан сатрлар:\nАссалому алайкум Исматбек!\nЎзбекистон ижтимоий сиёсий ҳаётига бевосита алоқадор бўлган давлат ва жамоат арбоблари қаторида жиноий олам авторитети Салим Абдувалиев ҳақида ҳам кўп мақолалар эълон қилгансиз. Лекин негадир Ғофур Раҳимов ҳақида ҳеч нарса бермайсиз. Нега унга эътибор йўқ сизнинг сайтингизда. Ҳолбуки, у Салимбойга қараганда минг карра одил, ориятли ва обрў эътиборли одам…\nЎзбекистон Ёзувчилар уюшмасидан,\nҒофур Раҳимов ҳақида кўп эшитганмиз. Лекин кейинги йилларда у киши ҳам Ўзбекистонда эмас экан деган гаплар бор. Биров у кишини Гулнора қувғин қилган деса, бошқаси Каримов сиғдирмаган дейди. Сизнинг шу ҳақдаги фикрингизни билмоқчи эдик…\n“Дунё ўзбеклари”да бериб борилаётган материалларни қизиқиб ўқийман. Сизнинг сиёсий хотираларингиз менда катта таассурот қолдирган. Лекин китобда ҳам, сайтингизда ҳам негадир Ғофур ака Раҳимов ҳақида умуман ёзмагансиз. Салимбой ҳақида мақолалар жуда кўп, лекин Ғофур ака ҳақида ҳеч нарса йўқ. Нега? Шахсан адам менга у кишини кўп мақтайдилар. АҚШда бокс мактабида таҳсил оламан. Айни пайтда полиция коллежида талабаман.\nҒофур Раҳимов менинг кумирим бўлади, илтимос, шу киши ҳақида бирор нарса ёзинг.\nҲурмат билан: Собирбек,\nАмерика Қўшма Штатларидан мухлисингиз.\nБу хатларнинг “Дунё ўзбеклари”га келганига анча бўлган. Уларга бафуржа жавоб бераман деб юрган эдим. 22 июль куни Ғофур Раҳимовнинг таваллуд куни эканини айтиб қолишди. Шу баҳонада у киши ҳақида ўйлаб юрган фикр ва ўйларимни, мулоҳазаларимни қоғозга туширишга қарор қилдим.\nМен ҳам Ғофур Раҳимов ҳақида кўп эшитганман. Тўқсонинчи йиллар бошида у киши Ўзбекистонда жуда машҳур эдилар. Бугун ҳам бу машҳурлик ошган бўлса борки, лекин сўнгани йўқ. Олдин Ғофур аАҳмедович ҳақида барча олигархларга хос бўлган ҳавойи гап сўзларни эшитиб юрган бўлсам, кейинчалик анча жиддий ва мулоҳазали, яхши ва умидли гапларни эшитадиган бўлдим.\nУ кишининг шахсига эътибор ва эҳтиром менда илк бор Канадада – Ғофур Раҳимов “Биринчи оила” ноғорасига ўйнашни истамай, Ўзбекистонни тарк этганини эшитганимдан кейин бошланди…\nШу пайтга қадар Ўзбекистоннинг асосий хўжайини Ислом Каримов эди деймиз.\nБу умуман тўғри. Лекин шу билан бирга унинг ўзидан ташқари расмий ва норасмий шарпалари, соялари ҳам бор эди. Улар Президент номидан иш бритишар ва битиришар эди. Оиласи, қизлари, куёвлари, хавфсизлик хизмати мулозимлари, янги ўзбек бойлари, биз билган ва билмаган олигархлар шулар жумласидандир.\nҒофур Раҳимов шуларга, уларнинг йўлига қарши биринчи бўлиб бош кўтарган жасоратли ва диёнатли инсон эди…\nДарвоқе, янги ўзбек бойлари ва олигархлар ҳақида.\nБугун Тошкентда шундай бойлар пайдо бўлдики, уларга Канада ва АҚШдаги бойлар ҳам бемалол ҳавас қилса бўлаверади.\nБу ердаги – Ғарбдаги бойларнинг рўйхати бор. Бойликларининг ҳам ҳисоб китоби маълум, ҳаммага аён.\nУларнинг – Ўзбекистондагиларнинг эса рўйхати ҳам йўқ. Бойлигининг ҳисоб-китобини ҳам биров билмайди.\n“Шарқ – жуда нозик масала” (Восток – дело тонкое) деб бежиз айтишмаган, шекилли…\nЯқинда Ўзбекистонга борганимда эшитдим: Тошкентда кейинги йилларда 100 га яқин тўйхона қурилибди. Уларнинг баъзиларини бориб кўриб оғзим очилиб қолди.\nМарказий телевидениядан тез тез кўрсатиб туриладиган Кремлнинг дунёга машҳур Георгиев зали ҳам Тошкентдаги айрим тўйхоналар олдида ғариб ва нотавон бўлиб, ип эшолмай қолиши мумкин.\nАгар булар оддий одамларга тааллуқли бўлганида майли, индамаган, куймаган бўлардим бунчалар.\nЛекин минг афсуски, Кремль заллари билан беллашадиган бу кошоналар бир кун ҳам қўлини совуқ сувга урмаган Зафарбой (Зафар Омонов), Мираброрбой (Мираброр Усмонов), Салимбой (Салим Абдувалиев) ва яна биз билмаган бир қанча “Янги ўзбек бойлари”га тегишли…\nҒофур Раҳимов ана ўшаларнинг “Биринчи оила” олдидаги таслим ва таъзимига қарши эди…\nБугун Каримовнинг хатоларини айтувчилар кўп.\nҒофур Раҳимов унинг олдида дадил бош кўтариб, шу йўлни хато эканини мардона айтиб чиққан биринчи олигарх. Агар у ҳам ялтоқилик қилганида, Мираброр Усмонов, Салим Абдувалиев каби бойваччалар каби Ўзбекистонда яшаётган, давру даврон сураётган бўларди.\nЛекин виждони бор экан. Каримов даврида ўзбек бойларидан биринчи бўлиб норозилик қилган шу. Каримовнинг орқасидан иш кўраётган оила аъзоларига биринчи илгак ташлаган одам шу киши.\nМен унинг бизнеси ва бойлиги замирини билмайман. Ғофур Раҳимов ҳам ўша бизнесмен ва бойваччалардан бири эди.\nЎзбекистондаги барча пулдорлар, бой ва тадбиркорлар бир бўлиб ҳукмдор аждарҳонинг думи ва оёғини ялаган бир пайтда, анча бунча чапанилик билан танилган Ғофур исмли олигарх буни ҳазм қилолмади.\nБиринчи бўлиб уларга сиртмоқ ташлади…\nКриминал дунёсидаги ориятли ва диёнатли “авторитет”га хос бўлган бу исён безорилар тили билан айтганда бу “вызов” унга жуда қимматга тушди, оғир бўлди. “За базар надо ответить!” дейишди улар.\nҒофур Раҳимов бугунга қадар мана шу шаккоклик ва ўжарлик, бош эгмаслик жазосини тортиб келаяпти. Акс ҳолда у ўз юртида, Ватанида яхши яшаши мумкин эди.\nЛекин у – “Биринчи оила” олдидаги мана шу қуллик ва мутеъликни ҳазм этолмади, қабул қилолмади…\nҒофур Аҳмедович адабиёт ва санъат вакилларига, ижодкор ва зиёлиларга, журналист ва адибларга яқин ва меҳрибон эди. Ундан яхшилик ва меҳр кўрганлар жуда кўп. Унинг қўли очиқ, саҳийлигини кўп эшитганман.\nУмуман олигархларнинг аксарияти хасис ва бехислат одамлар. Ғофур аканинг улардан довруғи баландроғ эди. У Ўзбекистондаги энг бой ва зодагон одамларнинг биринчи бешлигида турарди. Каримов оиласидан бошқа ҳеч ким уни суриб чиқа олмас эди.\nЎзбекистоннинг “Биринчи оила”сига биринчи “вызов” ташлаган одам Ғофур Раҳимов бўлади. Ўшанда уни ҳамма ёмон кўрди, ундан ўзини олиб қочди. Уни Ватандан қувғин қилишди. Ваҳоланки, оиланинг йўли – халққа қарши йўл экан. Халқни таловчи йўқ экан. Бу йўлнинг аслида қандай йўл экани мана бугун ошкор бўлди.\nБиринчи оила ўзининг нафси учун, бойликка ҳирс қўйгани учун парчаланиб кетди. Туб маънода парчаланди. Ҳам оила, ҳам рўзғор парчаланди. Тахт ва салтанат парчаланди. Нафс ва ҳирс, бойлик ва ресурс ҳисобига парчаланди.\nМеҳнаткаш ва жафокаш Ўзбекистонни халқаро миқёсда шарманда қилди. Шу баднафс оила ўзбек халқининг юзини юзини ерга қаратди. Ғофур Раҳимов буни, менинг назаримда, жуда эрта пайқаган экан.\nУ кишининг мана шу хислатига тан бермаслик мумкин эмас…\nМен ёшлигимдан адолат ва диёнат тимсолини отамда кўрганман.\nОтамдаги орият ва қайсарлик, ҳеч кимга бўйин эгмаслик ва энг муҳими – оддийлик менга бир умр йўлчи юлдуз бўлиб хизмат қилди. Инсон ким бўлишидан қатъий назар, ҳамиша, ҳар қандай вазиятда ҳам – мағрур ва бўйин эгмас, содда ва самимий бўлиб қола олиши керак. Шу шу – ҳур фикрлик, оддийлик ва самимийликни жуда улуғлайман.\nМен Ғофур Раҳимовни эшитганимга бир неча ўн йиллар бўлган. Ўшанда у салтанатнинг тепасида эди. Лекин яқинлашмаганман. У билан алоқа қилишга ҳеч қачон интилмаганман. Ҳолбуки ўшанда мен ҳам салтанатга, янги ҳукуматга яқин эдим. Менга яқинлашмоқчи бўлганлар кўп эди.\nЎшанда ўзбек олигархларининг бирортаси – менинг оддий бир журналист сифатидаги эътиборимни ҳам қозонолмаган.\nЖумладан, Ғофур Раҳимов ҳам…\nЛекин мен бугун узоқ Канаданинг сирли ва сукунатли ёз оқшомида Ўзбекистоннинг кейинги ўттиз йиллик йўлини хаёлимдан ўтказарканман, бугунги қўрқоқ ва муттаҳам ўзбек олигархлари, янги ўзбек бойлари бир тараф, шаккок ва бўйсунмас, оддий ва ориятли Ғофур Раҳимов бир тараф бўлиб кўз ўнгимда гавдаланади.\n2016 йилнинг 2 сентябрь куни – Ўзбекистон учун бурилиш даври бўлди. Каримов салтанати қулаганидан кейин унинг атрофидаги одамларнинг ҳаммаси бир бир ғалвирдан ўта бошлади. Уларнинг аксарияти ҳақида журналист сифатида менинг ҳам ўз баҳо ва қарашларим бўлиши мумкин.\nУларнинг кўпчилиги менинг кўз олдимда бир бир синовдан ўтди. Мен таниганларимнинг кўпларидан том маънода кўнглим совуган. Билганларим шуки – мен таниган олий мақомдаги бойвачча ва олигархларнинг барчаси том маънодаги ялтоқилар эди.\nБуларнинг орасидан Ғофур Раҳимовни – ўзи номи ва шавкатини сақлаб қололган шахс деб биламан. Бу албатта унга қийин бўлган. Катта бойлигидан айрилган. Ватанидан жудо бўлди – ўзини қувғин қилишди.\nЛекин унинг номини қувғин қилишолмади…\nТаги асли фарғоналик бўлган Ғофур Раҳимовни водийликлар, хусусан – марғилонликлар илиқ бир меҳр ва самимият билан эслашади. У киши марғилонда халққа бозор ва кўприк қуриб берган экан. У буларни беғараз қилган.\nБирор жойда палон кўприк, бозор ва ё масжидни мен қурганман деб кўкрагига урганини эшитмадик. Ёзувчилар уни эслаб, энтикади – менга ёрдам қилганди деб. Лекин Ғофур Раҳимов бирор жойда шу ишларни қилганман деб айтганини эшитмайсиз. У шу қадар – олийжаноб ва камтар одам.\nҲолбуки, бошқа бирови бўлса, ўша бозор ва ё кўприк пештоқига: “Бу иншоотни палон йили палон пулга мен қурганман!” деб бонг урган ва зарҳал ҳарфлар билан дона дона қилиб ёзиб қўйган бўларди.\nШунинг учун бўлса керак, марғилонликлар уни то ҳануз ажиб бир меҳр ва муҳаббат билан эслашади…\nМен бугун Ғофур бой наркобарон эди деган гапларга ишонмайман.\nУни дискриминация қилиш – бадном этиш учун ўйлаб топилган уринишилар эканига бугун заррача ҳам шубҳам йўқ. Бу борада мен ёлғиз эмасга ўхшайман.\n“Дунё ўзбеклари”га оқиб келаётган хат ва мактубларда, бутун ер юзидаги Ватандошлар – Москвадан то Вашингтонга қадар бўлган ўзбеклар уни эслагани, қумсагани мени жуда илҳомлантирди. Мен уни кўргим келди.\nЖурналистлик қаламим билан унинг портретини чизгим келди…\nЭнди билсам, олигархларнинг орасида ҳам покиза ва диёнатли одамлар бор экан. Уларни ёппасига ўғри ва муттаҳамга чиқариш нотўғри бўларкан.\nЎзбекистоннинг яқин ўтмишида – Аждарҳонинг домида туриб ҳам ўз номини сақлаган одамлар бор.\nБунга Ғофур Раҳимовнинг ҳаёти ёрқин мисолдир…\nТоронто шаҳри, Канада, 22 июль, 2017 йил…\n07/21/2017 at 1:19 PM (Edit)\n07/21/2017 at 7:07 AM (Edit)\n07/21/2017 at 7:06 AM (Edit)\n07/21/2017 at 7:05 AM (Edit)\n07/21/2017 at 6:59 AM (Edit)\n07/21/2017 at 6:57 AM (Edit)\n07/21/2017 at 6:54 AM (Edit)\n07/21/2017 at 6:53 AM (Edit)\n07/21/2017 at 6:52 AM (Edit)\n07/21/2017 at 6:50 AM (Edit)\n07/21/2017 at 11:19 AM (Edit)\n07/21/2017 at 11:32 AM (Edit)\n07/21/2017 at 6:44 AM (Edit)\n07/21/2017 at 6:43 AM (Edit)\n07/21/2017 at 2:03 AM (Edit)\n07/21/2017 at 12:01 AM (Edit)\n07/20/2017 at 10:59 PM (Edit)\n07/20/2017 at 9:44 PM (Edit)


25 май 2022, 11:09\nЎзбекистон фонд бозори иштирокчилари учун «Инвесторлар жанги 2.0» танлови ўтказилади\n«Инвесторлар жанги 2.0» танловида инвестицион портфели энг катта ўсишни кўрсатганлар ғолиб бўлишади. Аризалар 6 июнь кунигача қабул қилинади якунланади.\nРоссия президенти билан гаплашган Шавкат Мирзиёев, фавқулодда вазиятлар бўйича Қозоғистон билан ҳамкорлик қиладиган Ўзбекистон, Самарқандда очилган энг йирик 2-қуёш фотоэлектр станцияси, Қозоғистон ТИВнинг Самарқандда туристлар билан бўлган ҳолатга муносабати, тенгдошини машинада босиб кетган наманганлик мактаб ўқувчиси, Ўзбекистонни Қирғизистон билан боғловчи ерости туннели топилгани ва бошқалар — «Газета.uz»нинг 24 майдаги энг муҳим хабарлари дайжестида.\nҚурилиш вазири ўринбосари лавозимида фаолият юритган Насрулла Бабаев Бекобод шаҳри ҳокими этиб тайинланди.\nЎзбекистонда «Маданий мерос ва ижод платформаси» ишга туширилади\nТуризм ва маданий мерос вазирлиги ҳамда ЮНEСКОнинг Ўзбекистондаги ваколатхонаси «Маданий мерос ва ижод платформаси» ни ишга туширади. Барча амалга оширилаётган маданий дастурлар ва лойиҳалар харитага киритилади, бу эса умумий манзарани кўра олиш, эълон қилинган сиёсат ва стратегиялар доирасида мувофиқлаштирилган ҳолда ишлаш имконини беради.\nҚозоғистон ТИВ расмий вакили Айбек Смадияров Самарқандда ички ишлар ходимлари туристларга нисбатан электрошокер қўллаган ҳолат юзасидан муносабат билдирди. «Ўзбекистонда жамиятнинг ўзи ҳуқуқ-тартибот идоралари ходимларининг ҳаракатларини қораламоқда… Биз бунга аралашмасликка ҳаракат қилаяпмиз ва фақат фуқароларимиз ҳимоясига тегишли қисмини кузатиб бораяпмиз», — деди у.\n«Нархларнинг кўтарилиши етарли эмас». Шерзод Ходжаев — энергетика соҳасини ислоҳ қилиш тўғрисида\n«Бугунги нархлар билан биз фаолият самарадорлигини ошириш орқали саноатнинг айрим муаммоларини ҳал қилишимиз мумкин. Аммо 25 йилдан бери мерос бўлиб қолган муаммоларни ҳал қила олмаймиз, — дея таъкидлади энергетика вазири ўринбосари Шерзод Ходжаев. Унинг қўшимча қилишича, шунчаки нархларни оширишнинг ўзи етарли эмас. Ишлайдиган бозор қоидалари керак. Шу билан бирга, давлат аҳоли учун тариф сиёсатини сақлаб туриши керак.\nВояга етмаган қизга тегажоғлик қилган эркакка 10 сутка маъмурий қамоқ жазоси берилди\nТошкент шаҳар ИИББ Юнусобод туманидаги уй олдида 17 ёшли қизга тегажоғлик қилган эркак қўлга олингани ҳақида хабар берди. У майда безориликда айбланиб, 10 суткага маъмурий қамоққа олиниб, жаримага тортилди. Жабрланувчи ички ишлар бўлими унинг аризасини биринчи мурожаатда қабул қилмаганидан шикоят қилди.\n1 2 3 4 5 6 … 1377


‘Исломий Давлат’, Мулла Умар ва Марказий Осиё - BBC O'zbek\n“Исломий Давлат” минтақада узоққа бора олиши мумкин ва бунинг учун аллақачон замина ҳам бор”.\nДунёдаги энг қудратли бу жиҳодчи гуруҳнинг Марказий Осиёнинг шундоқ биқинида ўзининг янги тармоғига асос солганига оид хабарга таҳлилчиларнинг муносабати худди ана шундай бўлмоқда.\n“Исломий Давлат” шу ҳафта бошида эндиликда қўшни Афғонистон ва Покистонда фаолият олиб боражак бўлинмасини ташкил қилгани, Покистон Толибон ҳаракатининг собиқ воизини ўзининг минтақадаги қўмондони этиб тайинлаганини расман эълон қилганди.\nЎтган йили Яқин Шарқда исломий халифатига асос солган ва аллақачон шафқатсиз жанг олиб бориш услуби билан бутун дунёга танилган бу гуруҳ янги тармоғи аъзоларининг аниқ сони, мақсади ва фаолият режаси ҳақида кўп нарса, ҳозирча, кенг оммага маълум эмас.\nАммо сўнгги ойларда интернетда эълон қилган видеобилдиришларидан ҳам Покистон Толибон ҳаракати ва ҳам Афғонистон Толибон ҳаракати қатор юқори мартабали қўмондонларининг “Исломий Давлат” сафларига қўшилишгани маълум бўлганди.\nБундан ташқари, шу кунларда “Исломий Давлат” гуруҳининг қўшни Афғонистоннинг камида беш вилоятидан жангарилар ёллашга муваффақ бўлаётгани, жумладан, Марказий Осиёга қўшни шимолий минтақаларига ҳам сизиб киришга улгургани маълум бўлмоқда.\nЎтган йил охирларида эса, ҳар икки Толибон ҳаракатининг минтақадаги энг яқин иттифоқчиси бўлган Ўзбекистон Исломий Ҳаракати раҳбари бошчилигида гуруҳга ўз садоқатини ошкора баён қилганди.\nАммо Покистон Қуролли кучлари мамлакатнинг Афғонистон билан чегарадош қавмлар яшовчи ярим мухтор Вазиристон минтақасида олиб бораётган бир неча ойлик кенг кўламли ҳарбий амалиётлари сабаб, ҳаракат раҳбарияти ва аъзоларининг ҳозир айнан қаердан бошпана топишаётгани маълум эмас.\nЎзбекистон Исломий Ҳаракати раҳбари Мужоҳид Усмон Ғозий “Исломий Давлат” гуруҳига садоқатлари баён қилинган сўнгги баёнотида ўзларининг Шимолий Вазиристон минтақасида ночор аҳволда эканликларини билдирган, аммо орада уларнинг тақдирлари нима бўлгани борасида бирор бир ишончли маълумот ўртага чиқмаган.\nМинтақадан шу пайтга қадар имконли бўлган хабарлардан фақат “Исломий Давлат” янгитдан асос солган тармоқ аъзоларининг собиқ толиблар экани маълум.\nХудди шу манзарада улар ораларида Ўзбекистон Исломий Ҳаракатининг аъзолари бор ё-да йўқлиги ҳақида хабарлар йўқ.\nАммо минтақадан "Исломий Давлат" гуруҳига ёлланаётганлар сафларида ўзбек, араб ва чечен жангарилари борлигига оид айрим маълумотлар бор. Лекин бу хорижий жангариларнинг қай бир исёнчи гуруҳ аъзолари экани ҳам, ҳозирча, аниқ эмас.\nХудди шу ўринда эслатиб ўтиш жоиз, йилларки, Афғонистон ва Покистон орасидаги қавмлар яшовчи Вазиристон минтақасидан бошпана топиб келаётган хорижий жангарилар аксариятини "ал-Қоида" тармоғи аъзолари ташкил қилишган.\nЛекин орада кечган йиллар давомида Ўзбекистон Исломий Ҳаракати сафларининг ҳам турфалашиб улгургани айтилади.\nИсломий халифат ғояси ва минтақа\n“Исломий Давлат” ўтган бир неча йилнинг ўзида Ироқ ва Суриядаги каттагина ҳудудни босиб олган, халифи Абу Бакр ал-Бағдодий эса, орада энди Саудия Арабистонига кўз тикаётганликларини ҳам ошкора баён қилганди.\nАйрим хабарларга кўра, шу пайтгача Ливия, Миср ва Ливандаги кичикроқ жангари гуруҳлар ҳам Яқин Шарқдаги бу янги исломий халифат раҳбарига байъат келтириб бўлишган.\nУстига устак, Ислом динидаги уч муқаддас заминни ўз ичига олувчи глобал халифат барпо этишни мақсад қилган бу қудратли жиҳодчи гуруҳ аъзоларининг сони дунёнинг турли бурчакларидан ёлланаётган шахслар ҳисобига жадаллик билан кенгайиб бориши айтилмоқда.\nЛондондан Мудофаа масалалари бўйича халқаро таҳлилчи Пол Рожерс ҳам “Исломий Давлат”нинг бугунга келиб нега айнан қўшни Афғонистон ва Покистонга кўз тикаётгани сабабини худди шу омил билан изоҳлайди.\n“Гуруҳнинг якуний мақсади – янги глобал исломий халифат барпо этиш. “Исломий Давлат” жорий пайтда Ироқ ва Сурияда салмоқли ҳудудни назорат қилаётган бўлса ҳам, Ғарб бошчилигидаги иттифоқ кучларининг давомий ҳаво ҳужумлари сабаб, ҳозир босим остида қолган. Шу боис ҳам, ҳозир ўз фаолиятини кенгайтириш учун янги минтақалар топиш ҳаракатига тушиб қолган. Яъни, гуруҳ ўзининг исломий халифалигини фақат Яқин Шарқ чегаралари билан чекламоқчи эмас. Уни Афғонистону Покистон чегараларига қадар узайтиришни кўзламоқда, назаримда”, - дейди таҳлилчи суҳбатдошимиз.\nХудди шу манзарада Би-би-сига имконли бўлган айрим хабарларга таянилса, “Исломий Давлат” минтақада асос солган янги тармоғи ҳам “Хуросон Исломий Давлати”, деб юритилади.\n“Бунга эса, айримлари пайғамбар Муҳаммад (с.а.в) давридан ҳам қолган айрим қараш, ишонч ва ақидалар сабаб бўлган, асос яратган”, - дейди, жумладан, Покистондан Толибон ва исёнчилик масалалари бўйича эксперт Хадим Ҳусайн.\n“Исломий Давлат” учун замина тайёр"\nПокистонлик етакчи ҳарбий эксперт суҳбатдошимизнинг фикрларига таянилса, “Исломий Давлат” гуруҳининг минтақадаги исёнчиларни ўзига жалб этувчи бир эмас, бир нечта жозибали жиҳатлари бор.\n“Биринчиси, гуруҳнинг айнан Хуросон давлатини барпо этишга оид аниқ концепция, ғояга эга эканидир. Бу – минтақадаги нима исташини аниқ билмайдиган қўмондонларни ўзига жалб этиши, “Исломий Давлат” сафларининг маҳаллий жангарилар билан бойишига хизмат қилиши мумкин. Иккинчиси, “Исломий Давлат” Сурия ва Ироқда ўрнатган модел, яъни ижтимоий бошқарув услуби бўлади. Учинчиси эса, гуруҳ эга бўлган бойлик. “Исломий Давлат”нинг қўлидаги ресурслар ҳам Покистон ва ҳам Афғонистондаги турли гуруҳлар ва қўмондонларга жуда қўл келиши мумкин”, - дейди ҳарбий эксперт Хадим Ҳусайн.\nАйнан ўзи тилга олиб ўтган омилларни назарда тутаркан, покистонлик суҳбатдошимиз “Исломий Давлат”нинг минтақада фаоллашиши учун замина аллақачон тайёр эканини ҳам таъкидлайди.\nХудди шу ўринда эслатиб ўтиш жоиз, “Исломий Давлат” гуруҳининг Покистон ва Афғонистонда ўзининг янги бўлинмасига асос солиб, хос қўмондонини тайин этганига оид хабар катта сондаги Ғарб бошчилигидаги иттифоқ кучлари минтақани тарк этиб бўлгани манзарасида кузатилмоқда.\nУстига устак, бу каби янгилик сўнгги ўн йилликларда минтақадаги асосий исёнчи гуруҳ сифатида эътироф этилган ҳар икки Толибон ҳаракати сафларида бўлинишлар кузатилаётган ва уларнинг яқин иттифоқчиси бўлган “ал-Қоида” тармоғи ҳам анчайин заифлашган бир вазиятда ўртага чиқмоқда.\nАйни шу нуқтада ҳам минтақавий ва ҳам халқаро таҳлилчиларнинг бирдек эътироф этишларича, мавжуд ҳолат ҳам “Исломий Давлат”нинг фойдасига хизмат қилиши мумкин.\n“Ҳа, бундай эҳтимолни назардан соқит этиб бўлмайди. Чунки Толибонга ўхшаган исёнчи гуруҳлар назарда тутилганда, раҳбариятининг амалларидан норози аъзолари ҳар доим топилади. Агар, “Исломий Давлат” Толибон ҳаракати сафларидаги ана шу норозилик ва тарқоқликлардан фойдалангудек бўлса, анчагина ютуққа эришиши мумкин. Чунки мавжуд ҳолат гуруҳ учун минтақадаги янги жангариларни ёллашнинг эҳтимолий манбаси бўлиб хизмат қилади”, - дейди Мудофаа масалалари бўйича халқаро таҳлилчи Пол Рожерс.\nГуруҳ қанчалик узоққа бора олади?\nЎз ўрнида, суҳбатдошимизнинг таъкидлашича, “Исломий Давлат”нинг минтақада қанчалик узоққа бора олиши ҳам, бир томондан, айнан Толибон ҳаракати сафларидаги тарқоқликнинг даражасига боғлиқ бўлади.\nЭслатиб ўтиш жоиз, сўнгги йилларда Покистон Толибон ҳаракатининг қатор раҳбарлари америкаликларнинг дрон ҳужумларида устма-уст ўлдирилган, минтақадаги толибларнинг барчаси байъат келтирган Афғонистон Толибон ҳаракатининг йўлбошчиси Мулла Муҳаммад Умарнинг қаердалиги эса, 2001 йилдан буён маълум эмас.\nҲануз глобал исломий халифат барпо этиш истагида эканини даъво қилувчи яқин иттифоқчиси “ал-Қоида” тармоғидан фарқли тарзда, ҳар икки Толибон ҳаракати ҳам шу пайтгача фақат ўз ватанларида исломий давлат қуриш мақсадида бўлишган.\nМинтақадаги жаъми Толибон жангариларининг аниқ сони маълум эмас, аммо, минтақавий таҳлилчиларга кўра, ҳам Покистондагиси ва ҳам Афғонистондагиси қўшиб ҳисобланганда, толибларнинг тахминий сони 15 минглар атрофида бўлиши мумкин.\nШу ўринда яна бир бор эслатиб ўтиш жоиз, шу пайтгача қанча сондаги Толибон жангарисининг “Исломий Давлат” сафларига ўтгани номаълум. Аммо, ҳозирча, уларнинг сони ўнлаб экани гумон қилинади.\nПокистондан ҳарбий эксперт Хадим Ҳусайнга кўра, “Исломий Давлат”нинг минтақадаги муваффақияти, бошқа томондан, Покистон ва Афғонистон ҳукуматларининг исёнчиларга қарши жорий сиёсати ва стратегиясининг қанчалик иш беришига ҳам боғлиқ бўлади.\n“Агар, бу икки давлат ҳукуматлари жангарилик ва экстремизмни йўқ этишга муваффақ бўлишмаса, мен юқорида тилга олиб ўтган бошқа барча омиллар билан бирга бу – “Исломий Давлат”нинг минтақага янада фаолроқ кириб келиши, янгидан янги жангарилар ёллаши ва ўз тармоқларини барпо этишига йўл очиши мумкин. Чунки Афғонистон ва Покистонда аллақачон “Исломий Давлат”ни ҳар томонлама қўллаши, уларга кўмак бериши мумкин бўлган тармоқлар мавжуд”, - дейди эксперт.\nНега Толибон раҳбарлари жим?\nЎз ўрнида таъкидлаш жоиз, ҳар икки Толибон ҳаракати раҳбарияти ҳам, ҳозирча, “Исломий Давлат”нинг минтақада ўз тармоғига асос солганига оид “Твиттер”даги душанба кунги аудиомурожаатига бирор бир расмий муносабат билдиришмаган.\nЖумладан, қаердалиги номаълум қолаётган бўлса-да, ҳар йил афғон халқига ўзининг Ҳайит табригини йўлловчи Афғонистон Толибон ҳаракати раҳбари Мулла Муҳаммад Умар ҳам воқеаларнинг сўнгги ривожи борасида жим.\nЯъни, Мулла Муҳаммад Умар шу кунларда “Исломий Давлат”нинг Афғонистонга сизиб киришга муваффақ бўлаётгани, ўзининг собиқ яқин ҳамкори Мулла Абдул Рауф гуруҳнинг Афғонистондаги асосий ёлловчиси экани ва айнан Афғонистон Толибон ҳаракатининг иккита асосий истеҳкомидан биттаси бўлган жанубий Ҳелманд вилоятида ўз базасини ташкил этиш ҳаракатида эканига оид хабарлар юзасидан ўз баёноти билан чиқмаган.\nМавжуд ҳолат, ўз ўрнида, ҳам халқаро ва ҳам минтақавий таҳлилчиларнинг эътиборларидан четда қолмаган. Аммо бераётган баҳоларидан келиб чиқиб, бу хусусда уларнинг турли қарашга эга эканликларини ҳам кўриш мумкин.\nЖумладан, халқаро таҳлилчи Пол Рожерс, “Бир томондан, Толибон ҳаракати раҳбарияти мавжуд ҳолатнинг узоққа чўзилмаслиги, вақтинчалик жараён эканига умид қилаётган бўлиши мумкин. Бошқа тарафдан, агар улар бу хусусда ошкора баёнот билан чиқишса, “Исломий Давлат”нинг мақомини эътироф этган бўлиб чиқишади. Яқин Шарқдаги бу гуруҳга эса, худди шу нарса керак. Менимча, шу туфайли ҳам Толибон ҳаракати раҳбарияти жим. Яъни, улар “Исломий Давлат”ни инкор қилиб, мавқеини аҳамиятсиз қилиб кўрсатиш учун сукут сақлашга ҳаракат қилишади”, - деркан, бу билан боғлиқ воқеалар ривожини кузатиб боришнининг муҳим эканини алоҳида урғулайди.\n“Чунки Толибон ҳаракати раҳбариятининг яна қанчагача миқ этмай туришларини фақат вақт кўрсатади. Агар, Толибон ҳаракати раҳбарияти, айниқса, Мулла Муҳаммад Умар мақомидаги шахс бу хусусда ошкора баёнот билан чиқадиган бўлса, бу – уларнинг воқеалар ривожидан жиддий хавотирда эканликларига далолат қилади”, - дейди таҳлилчи.\nПокистондан етакчи ҳарбий эксперт бўлган суҳбатдошимиз Хадим Ҳусайн эса, бу масалага муносабатда ҳам “Исломий Давлат” ва ҳам ҳар икки Толибон ҳаракати ўз олдига қўйган мақсадига алоҳида диққат қаратиш лозимлигини таъкидлайди.\nУнга кўра, “Исломий Давлат”нинг минтақадаги ҳозирлиги билан боғлиқ воқеалар ривожининг якуний нуқтаси ҳам алал-оқибат худди ана шу омилга бориб тақалиши эҳтимоли йўқ эмас.\n“Афғонистон ва Покистондаги жангари гуруҳлар аввалига “Исломий Давлат” таҳдидига қаршилик кўрсатишга уриниб кўришлари мумкин. Аммо, шунда ҳам, бу масалада қўлларидан унча катта иш келмайди, назаримда. Чунки тажриба ғоялари бир хил бўлган рақиб исёнчи гуруҳларнинг кейинчалик тил топишиб кетишганини кўрсатган. Худди шу нуқтаи назардан, “Исломий Давлат” ва ҳозир минтақада фаол бўлган жангари гуруҳларнинг доктринаси бир хил, фақат уни амалга ошириш йўллари фарқли. Аммо, менимча, жангари ва экстремист гуруҳлар бу каби келишмовчиликларга осонлик билан барҳам бера олишади. Иттифоқчига айланишлари эҳтимоли йўқ эмас”, - дейди суҳбатдошимиз.\nПокистонлик ҳарбий эксперт, ўз ўрнида, ҳар икки Толибон ҳаракати ва ўзбек, араб, чечен ҳамда уйғур жангариларини ўз ичига олувчи бошқа исёнчи гуруҳлар ҳам ўзларини расмий баёнотлардан тийиб, ҳозирча пайт пойлашаётгани, “Исломий Давлат” минтақада қанчалик катта кучга айлана олишини кутишни маъқул кўраётган бўлишлари ҳам мумкин, дейди.\nБу – Марказий Осиё учун нимани англатади?\nАйни масалада ҳам энг аввало шуни таъкидлаш керакки, “Исломий Давлат” гуруҳининг шундоққина биқинларида ўзининг янги тармоғига асос солганига оид хабарга, ҳозирча, бирор бир Марказий Осиё давлати раҳбарияти расман муносабат билдирмаган.\nАммо мавжуд ҳолат минтақа давлатлари раҳбарларининг “Исломий Давлат” таҳдидига буткул бефарқ эканликлари ёки воқеаларнинг бу каби ривожидан хавотирда эмасликларига далолат қилмайди.\nЖумладан, Ўзбекистон Президенти Ислом Каримов Марказий Осиё давлатлари раҳбарлари орасида биринчилардан бўлиб бу хусусда ўзининг ташвишларини расман ва ошкора баён қилган, “жангари экстремизмнинг ёйилиб бораётгани”дан жиддий хавотирларини изҳор этганди.\nАйни мавзу Ўзбекистон каби Афғонистонга бевосита қўшни Тожикистон президентининг эътиборидан ҳам четда қолмаган, жаноб Имомали Раҳмон “Исломий Давлат”ни, ҳатто, 21 асрнинг вабоси”, деб баҳолашгача борганди.\nЯқинда эълон қилинган расмий рақамлардан эса, минглаб минтақа фуқароларининг “Исломий Давлат” сафларида жанг қилишаётгани аён бўлган, шу кунларда гуруҳ Афғонистоннинг Марказий Осиё чегараларига яқин вилоятларидан ўзига жангарилар ёллаётгани ҳам ўз тасдиғини топганди.\nБир томондан, ҳатто, халқаро таҳлилчилар орасида ҳам Яқин Шарқда жанг қилиб, ватанларига қайтаётган бу каби фуқароларнинг ўз давлатлари хавфсизлиги учун асосий муаммога айланишлари мумкинлигига оид хавотирлар йўқ эмас.\nБошқа тарафдан, минтақавий таҳлилчиларга кўра, ҳар икки Толибон ҳаракати сафларидаги тарқоқлик, сўнгги йилларда “ал-Қоида” ва Ўзбекистон Исломий Ҳаракати юз тутган парокандаликлар минтақада жангари тармоқларнинг янги иттифоқлари юзага келиши эҳтимолини ҳам пайдо қилган.\nУларнинг айтишларича, агар, Ўзбекистон, Тожикистон, Афғонистон, Покистон, Ҳиндистон ва Эрондаги жангари гуруҳлар “Исломий Давлат”га қучоқ очгудек бўлишса, гуруҳ, ҳақиқатан ҳам, минтақа учун йирик таҳдидга айланиш потенциалига эга.\n“Исломий Давлат”нинг ўз ҳудудларида янги тармоғини очганига оид баёнотига, ҳозирча, на-да Афғонистон ва на-да Покистон ҳукуматию ҳарбийлари бирор бир муносабат билдиришган.\nБи-би-сининг бу хусусда улардан расмий изоҳ олиш уринишлари эса, ҳозирча, ўз самарасини бермаган.\nҒарб аёллари орасида жиҳодга кетаётганлар кўпаймоқда. Ўзбекистонда-чи?\n‘Исломий Давлат’ Марказий Осиёга таҳдид’\n'Исломий Давлат' энди қўшни 'Афғонистонга кирмоқчи'


Роналду фаолиятини қаерда давом эттиради? Криштианунинг ўзи жавоб берди\n6 ноябрь, 2020, 08:05\nУ қарорини маълум қилди\nКриштиану Роналдунинг “Ювентус”дан кетиши ҳақидаги хабарлар тарқалаётгани янгилик бўлмай қолди.\nМаълумотларга қараганда, Криштиану Роналду Туриндан кетмасликка қарор қилган. Португалиялик юлдуз шартномасини охиригача адо этиш ниятидалигини билдирди. Унинг амалдаги шартномаси 2022 йилнинг ёзигача тузилган.\nҲозир Криштиану Роналду эътибор қаратаётган ягона масала, спорт формасини юқори даражада ушлаб туриш. 2022 йилда туринликлар олдидаги мажбурияти якунланганидан кейин Криштиану фаолиятини Европада давом эттиради. У Хитой ёки АҚШ чемпионатларига бормоқчи эмаслигини маълум қилди.\nРоналдунинг голлари сони 750 тага етди


2. БАҚАРА СУРАСИ, 188 ОЯТ\n- Нояб 07, 2020\nوَلَا تَأۡكُلُوٓاْ أَمۡوَٰلَكُم بَيۡنَكُم بِٱلۡبَٰطِلِ وَتُدۡلُواْ بِهَآ إِلَى ٱلۡحُكَّامِ لِتَأۡكُلُواْ فَرِيقٗا مِّنۡ أَمۡوَٰلِ ٱلنَّاسِ بِٱلۡإِثۡمِ وَأَنتُمۡ تَعۡلَمُونَ١٨٨\n188. Бир-бирларингизнинг молларингизни ноҳақ еманглар. Билатуриб одамларнинг молларидан бир қисмини ейиш мақсадида гуноҳ йўл билан уни ҳокимларга узатманглар.\nБу ояти карима Абдон Ҳадрамий ҳақида нозил бўлган. У Имрул Қайс Киндийдан бир парча ерни даъво қилди. Ўрталарида хусумат чиқди. Иккови ажрим қилишларини сўраб, Расулуллоҳ алайҳиссаломнинг ҳузурларига борди. Имрул Қайс ўша ерни Абдонга беришдан бош тортиб, қасам ичмоқчи бўлганида ушбу оят нозил бўлди ва у қасам ичишдан воз кечиб, ҳукм Абдон фойдасига ҳал бўлди. Бу борада Пайғамбар алайҳиссалом шундай деганлар: "Мен ҳам бир инсонман, ҳузуримга ҳақ талашиб, даъво билан келиб турасизлар. Сўзга усталик қилиб, ўзгалар ҳақини ноҳақ ўзлаштириб олсангиз, билиб қўйинглар, ўша нарса дўзахнинг бир чўғидир. Хоҳлаган уни олсин, хоҳламаган олмасин" (Бухорий ва Муслим ривояти).\nГарчи оят ўша даврдаги бир ҳодиса туфайли нозил бўлган эса-да, ундаги хитоб қиёматгача барча умматга қаратилгандир. "Молларни ноҳақ ейиш" дейилганининг маъноси ўғирлик қилиш, омонатга хиёнат этиш, фириб-алдов билан ўзлаштириш, фоиз олиш, қарзга нарса олиб, ундан тониш, пора бериш ва олиш, зўрлик билан тортиб олиш, қиморда ютиб кетиш, ўлчов ва тарозидан уриш, одам савдоси, сеҳр ва фолбинлик билан пул топиш, ножоиз тижорат билан молни қўлга киритишдир. Юқоридаги усулларнинг ҳар бири орқали мол топиш шариатда ҳаром қилинган. "Билатуриб одамларнинг молларидан бир қисмини ейиш мақсадида гуноҳ йўл билан уни ҳокимларга узатманглар" ояти матнидаги "тудлу" сўзи "адла"дан олинган бўлиб, одатда қудуққа челак ташлаш маъносини билдиради. Бу ўринда эса "молни пора сифатида ҳокимларга узатиш" маъносида қўлланган. Золим ҳокимларга бошқанинг молидан эҳсон қилиш, ўз молини уларга пора қилиб бериш ё улар билан бирга ҳаром ишлар қилиш ҳам тамоман ножоиздир. "Гуноҳ йўл билан"ни Қуртубий "зулм ва ҳаддан ошиш билан" тарзида тафсир қилган. Собуний эса ушбу оятни қуйидагича изоҳлаган: "Яъни, билатуриб ўзгалар молини ноҳақ ўзлаштириб олишингизда сизнинг фойдангизга ҳал қилишлари учун ундан бир қисмини пора сифатида ҳокимларга узатманг". Ушбу оят жуда катта ҳуқуқий ва ижтимоий масалаларни қамраб олган ва унда тавсия этилган насиҳатларга амал қилиш орқали мўмин банда нафсини "нафси мутмаинна" (сокин нафс) даражасига олиб чиқади. Қози ёки ҳокимга ҳақни тўхтатиш ё ноҳақ ишни юрғизиб юбориш мақсадида пора бериш оғир гуноҳ ишдир. Бу иш адолатсиз ҳукмга, зулмнинг қарор топишига ва фасод ишларнинг кенг тарқалишига олиб боради.\nАбу Ҳурайра розияллоҳу анҳудан ривоят қилинади: "Пайғамбар алайҳиссалом: "Ҳукм чиқаришда пора берган ҳам, олган ҳам Аллоҳнинг лаънатига йўлиқади", деб огоҳлантирганлар" (Аҳмад ривояти). Асримизга келиб дунёда порахўрлик шу қадар илдиз отиб кетдики, ҳозир деярли барча мамлакатларда кўп ишлар, муомалалар порасиз битмайдиган бўлиб кетди. Пора кўп одамларни виждонидан айирди, хизмат кўрсатувчининг хизмат буюрувчига нисбатан муносабати бузилишига сабаб бўлди. Порахўрлик балосидан аҳолининг камбағал, ночор қисми айниқса катта зарар кўряпти. Пайғамбаримиз соллаллоҳу алайҳи васаллам: «Аллоҳ пора берувчини ҳам, олувчини ҳам, ўрталарида турганни ҳам лаънатлади», деганлар. Уламолар «лаънатлади» сўзининг маъносини «ҳаром қилинди» деб шарҳлашган. Айрим уламолар: «Пора берувчининг мақсади мусулмонга озор етказиш ёки ҳаққи бўлмаган нарсани қўлга киритиш бўлса, у лаънатлангандир. Бордию ўзининг ҳаққини қўлга киритиш ёки ўзидан зулмни даф қилиш учун пора берса, у лаънатланган бўлмайди. Ҳокимнинг эса, бирон бир ҳақни бекор қиладими, зулмни даф қиладими – фарқи йўқ, пора олиши ҳаром. Ўртадаги киши эса, пора берувчи каби, мақсадига қараб баҳоланади», дейишган. Бошқа уламолар бу фикрга қарши чиқиб, поранинг ҳаромлиги мутлақ – ҳамма ҳолда ҳам ҳаром, дейишган. Ибн Масъуд розияллоҳу анҳу айтади: «Биродарингнинг ҳожатини билиб, уни раво қилсангу (бунинг эвазига) сенга ҳадя берганида қабул қилсанг, бу ишинг ҳаромдир».\nДругие материалы в этой категории: « 2. БАҚАРА СУРАСИ, 187 ОЯТ\t2. БАҚАРА СУРАСИ, 189 ОЯТ »